Pembuat Sarung Kongsi Rekaan iPhone 6.1-inci Dengan Satu Kamera Utama

Tinggal beberapa bulan sahaja lagi barisan iPhone terbaharu akan diperkenalkan secara rasmi. Menjadi kebiasaan sebelum pelancaran sesebuah telefon pintar kelas induk, para pengeluar sarung pelindung akan menerima rekaan yang sebenar.

Sehingga sekarang banyak sumber mengatakan iPhone bakal hadir dengan tiga model iaitu iPhone X versi kemas kini, iPhone kelas tertinggi 6.5-inci, dan yang menarik sekali ialah iPhone versi permulaan 6.1-inci menggunakan reka bentuk lebih kurang seperti iPhone X tetapi besar sedikit. Harga untuk iPhone ini dikatakan akan menggantikan harga iPhone 8 pada harga bermula USD700 atau sekitar RM3,442 di Malaysia.

Faktor yang menyebabkan harga iPhone 6.1-inci menjadi lebih murah ialah kerana ia menggunakan paparan jenis LCD dan bukan OLED disamping menyediakan hanya satu kamera di belakang. Melalui gambar janaan komputer yang dikongsi daripada pembuat sarung berkualiti tinggi, Ghostek, iPhone 6.1-inci hadir dengan panel belakang kaca. Jadi, kita dapat menjangkakan iPhone ini akan menyokong ciri pengecasan tanpa wayar.

Berkenaan saiz dimensi, iPhone 6.1-inci akan muncul dengan rekaan sedikit besar berbanding iPhone X (5.8-inci). Disamping itu, ciri FaceID akan menggunakan versi sulung, sementara iPhone X versi kemas kini dan iPhone 6.5-inci akan dilengkapi ciri FaceID versi kedua dan takuk yang lebih kecil.

Bagi anda yang setia menunggu iPhone generasi terbaharu tidak lama lagi, adakah anda berasa teruja?


Sojern Menambah Carian Meta kepada Platform Digital Pelbagai Saluran yang dipimpin oleh Ketua Produk Baharu

SAN FRANCISCO, 27 Oktober 2020 /PRNewswire/ — Sojern, penyedia utama penyelesaian pemasaran digital untuk pelancongan, hari ini mengumumkan penambahan carian meta ke dalam platform pemasaran digital pelbagai saluran yang direka untuk hotel, pusat tarikan dan pelbagai destinasi. Kini, syarikat pemasaran pelancongan boleh mengakses kesemua saluran pemasaran digital melalui penyedia tunggal: carian meta, paparan, warganegara, video, TV terhubung, carian dan sosial.

Selama lebih daripada satu dekad, Sojern membangunkan kaedah yang dapat membantu pelanggan menjana lebih banyak tempahan terus ke dalam laman web mereka. Dengan sokongan sains data proprietari dan teknologi pembelajaran mesin, Platform Pelancongan Sojern memanfaatkan data pelancongan yang diperoleh daripada beribu-ribu rakan niaga di seluruh dunia untuk memperkenalkan laluan pembelian pelancong buat julung-julung kalinya. Maklumat ini kemudiannya digunakan untuk mengoptimumkan kempen pemasaran digital dalam masa nyata untuk mencapai pelancong dalam saluran yang betul dan pada masa yang tepat.

“Sepertimana industri pelancongan, Sojern turut terjejas akibat COVID-19. Ini bukanlah ‘waktu rehat’ kami, sebaliknya kami meluangkan masa beberapa bulan kebelakangan ini untuk memfokuskan strategi perniagaan kami dan melipatgandakan segala yang boleh berfungsi: membina rangkaian penyelesaian yang berdaya tahan untuk menjana tempahan hotel, pusat tarikan dan destinasi,” kata Kurt Weinsheimer, Ketua Pegawai Penyelesaian. “Secara ringkasnya: Kami membina platform pemasaran digital pelbagai saluran yang paling pintar untuk perjalanan yang ada sekarang.”

Pemerkasaan ini dipacu oleh naib presiden baharu produk Weinsheimer dan Sojern, Dave Goulden. Goulden menyertai syarikat pada permulaan pandemik dan telah berusaha bersungguh-sungguh untuk memastikan penyelesaian Sojern tersedia untuk mendorong pertumbuhan tempahan jangka panjang oleh para pelanggan.

“Kami percaya pelancongan akan kembali berkembang dengan lebih hebat daripada sebelumnya, jadi kami melabur sekarang untuk memastikan kami menjadi rakan kongsi terbaik kepada para pelanggan di seluruh dunia untuk tempoh yang lama setelah berakhirnya pandemik ini,” kata Goulden.

Untuk maklumat lanjut tentang pemulihan COVID-19, temui penyelidikan industri di sini. Untuk maklumat lanjut tentang Sojern, sila layari laman web baharu kami: www.sojern.com.

Tentang Sojern Sojern menyediakan penyelesaian pemasaran digital untuk industri pelancongan. Didayakan oleh kecerdasan buatan dan data pelancong, Sojern mengaktifkan penyelesaian pemasaran pelbagai saluran untuk menjana permintaan langsung. Lebih daripada 10,000 hotel, pusat tarikan, badan dan agensi pelancongan bergantung pada Sojern untuk menarik dan mengubah haluan pelancong di seluruh dunia.


vivo Teruskan Tawaran Menarik Sempena Roadshow Urban Republic (Johor)

Roadshow vivo disambut meriah lagi di Aeon Tebrau, Johor Bahru bersama Urban Republic!  Mulai sekarang hingga 3 November 2019, pelbagai tawaran hadiah menarik akan diberikan apabila anda membeli peranti baharu vivo NEX 3 dan vivo V17 Pro, atau peranti vivo yang lain.

Promosi pembelian ini juga menawarkan ansuran bulanan dengan faedah 0% sehingga 24 bulan, di samping pertandingan “UR a Winner” juga diadakan di roadshow Aeon Tebrau, Johor bagi memenangi seunit vivo S1 serta hadiah menarik. Sesiapa yang berminat harus membeli tiket emas berharga RM99 sekeping terlebih dahulu untuk merebut peluang memenangi.

★ vivo NEX 3 – PERCUMA kotak hadiah premium, penimbang berat badan Bluetooth, Powerbank dan kad memori dari Urban Republic

★ vivo V17 Pro – PERCUMA kotak hadiah V17 Pro, penimbang berat badan Bluetooth, Powerbank dan kad memori dari Urban Republic

★ vivo S1 – PERCUMA Bluetooth headphone dari vivo, Powerbank dan kad memori dari Urban Republic

★ vivo Y11, Y12 & Y17 – PERCUMA V-Doll, botol dari vivo Malaysia dan kad memori dari Urban Republic

(**Semua item tertakluk kepada ketersediaan pada first come, first-served basis, sementara stok masih ada.)

vivo NEX 3 boleh didapati dalam warna Glowing Night, manakala V17 Pro tersedia dalam 2 pilihan warna iaitu Crystal White dan Knight Black. Maklumat lanjut, sila layari laman rasmi vivo Malaysia.

▶ BELI vivo NEX 3: Lazada l Shopee

▶ BELI vivo V17 Pro: Lazada l Shopee


Rapid KL Kenakan Tambang Maksima Kepada Pengguna Jika Tidak Sentuh Kad Sebelum Turun Bas

Gais, please alert! Rapid KL mengingatkan orang ramai terutama pengguna kad Touch ‘n Go, konsesi, My100 dan My50 agar tidak lupa untuk sentuh semula kad sebelum turun daripada bas.

Sekiranya gagal berbuat demikian, pengguna kad akan dikenakan tambang maksima sebanyak RM3. Perkara ini telah dikongsi sendiri oleh pihak Rapid KL menerusi akaun media sosial rasmi mereka. So make sure korang alert ya! 😘 #janganmerana


Semarakkan Hujung Minggu Anda Dengan Konsert Muzik Enco Oleh OPPO & Shopee!

Dalam masa-masa yang suram seperti saat ini, kegembiraan adalah apa yang perlu kita rasakan sebagai manusia. Kebenaran yang malang adalah bahawa kebanyakan aktiviti sosial tidak dapat dan tidak akan dijalankan untuk masa yang akan datang. Walau bagaimanapun, OPPO Malaysia telah menemui cara untuk mengatur perkara terbaik seterusnya untuk rakyat Malaysia – konsert maya secara langsung untuk dihadiri!

Berlangsung pada hari Sabtu ini, 26 Jun 2021 jam 8:00 malam, Konsert Enco Music, sebuah usaha kolaborasi antara OPPO dan Shopee, akan menampilkan artis tempatan terkenal Khai Bahar, Iman Troye, dan Syamel, yang akan menyanyikan hati mereka untuk persembahan terbaik mereka .

Bukan itu sahaja, kerana OPPO mempunyai sedikit lebih banyak untuk memperlakukan penonton. Pandemik dan pengasingan itu menyebabkan banyak dari kita merasakan kesan kekurangan hubungan manusia, sebab itulah konsert ini akan menjadi interaktif, terbuka untuk sesi soal jawab dan sembang langsung!

Lebih-lebih lagi, OPPO akan memberikan sepasang unit OPPO Enco X, 5x OPPO Enco Buds, dan 5x unit OPPO Enco W11 kepada 11 peserta yang bertuah dalam konsert ini! Dengan sepasang earbud TWS yang baru, OPPO berharap perjalanan melalui wabak sekurang-kurangnya sedikit lebih mudah. Sekiranya anda terlepas dari percuma, yakinlah bahawa kod diskaun yang lebih hebat dan promosi pembelian pada earbud OPPO TWS akan diberikan semasa konsert. Maklumat terperinci akan dinyatakan kemudian, jadi nantikan!

Konsert Maya OPPO Enco Live boleh disiarkan melalui laman YouTube dan Facebook rasmi OPPO, dan melalui aplikasi Shopee dan halaman Facebook rasmi. Nantikan laman Facebook OPPO untuk maklumat terkini!


[BOCOR] : Huawei Nova 4 Mempunyai 4 Pilihan Warna?!

Selang beberapa hari sebelum Huawei Nova 4 didedahkan secara rasmi, telah banyak maklumat mengenai peranti tersebut yang telah tertiris di media sosial.

Terbaru, beberapa imej mengenai Nova 4 pula tertiris yang memperlihatkan butiran terkini mengenai peranti tersebut. Nova 4 akan menjadi peranti pertama Huawei yang datang dengan panel lubang kecil pada paparan bagi menempatkan kamera hadapan.

Selain itu, ia juga akan didatangkan dalam empat pilihan warna cerun iaitu hitam, merah jambu, biru dan putih. Ianya juga dilihat bakal mempunyai sokongan tri-kamera utama – salah satunya membawakan sensor tinggi iaitu 48MP. Pengimbas cap jari juga diposisikan pada bahagian belakang peranti.


Prestasi Dalaman Siri iPhone 12 Sedikit Mengecewakan? Catat Skor Lebih Rendah Dari Snapdragon 865+??

Sungguhpun Apaple memberi ‘fake hope’ dan tidak melancarkan siri iPhone 12 tempoh hari, tetapi mereka mengumumkan bahawa peranti terbaharunya akan mengguanakan cip pemproses Apple A14. Namun tampak sedikit mengecewakan.

Menurut pendedahan dari laman AnTuTu, memperlihatkan keupayaan pemproses ini hanya meningkat sedikit sahaja iaitu 572333 mata dan masih rendah berbanding Snapdragon 865+ iaitu melebihi 600 000.

Namun sejauh manakah keupayaan peranti Siri iPhone 12 ini perlu kita nantikan ketika ia dilancarkan kelak.


Senarai Harga Siri Samsung Galaxy S20! Bermula RM3,599 & Pra Tempahan Dibuka 12 Februari!

Hello! Hello! Hello! Ha tudiaa…Samsung telah pun memperkenalkan siri Samsung Galaxy S20 kepada umum. Jika dilihat, Samsung nampaknya membuat lonjakan drastik pada siri kali ini dengan menawarkan pelbagai teknologi di luar jangkauan akal!  Menambah keriangan ramai, Samsung Malaysia kini berkongsi harga jualan tempatan untuk siri tersebut dan ketersediaan adalah seperti berikut :

Lebih menarik, setiap pra tempatan untuk Samsung Galaxy S20 Ultra dan Samsung Galaxy S20+ akan didatangkan dengan penawaran menarik iaitu  fon telinga tanpa wayar terbaru Samsung iaitu Galaxy Buds+ (bernilai RM599) secara PERCUMA!!

Bagi yang berminat, sesi pra – tempahan akan bermula 12 – 26 Februari menerusi beberapa saluran terpilih seperti Maxis, Harvey Norman, Celcom, Courts, Digi, Urban Republic, YTL, Best Denki, U Mobile, Samsung official online store at Lazada Malaysia, Senheng, Samsung official online store at Shopee Malaysia dan SenQ.


OPPO Dengan Rasminya Mempertingkat Pasaran Aplikasi dan Pelan Graviti OPPO

SHENZHEN, China, 19 Mei  2021 /PRNewswire/ — OPPO, jenama peranti pintar global yang terkemuka, melancarkan App Market Versi 9.0 OPPO pada 7 Mei. Versi terbaharu ini diperkenalkan untuk membantu pembangun memberi perkhidmatan yang lebih baik kepada pengguna. App Market OPPO juga mempertingkatkan Gravity Plan, memberi lebih banyak keupayaan penyasaran setempat dan dasar sokongan trafik.

Perkhidmatan kitar hayat penuh, lebih dari sekadar muat turun

Dengan penggunaan aplikasi yang semakin meningkat, pengguna lebih memilih pasaran aplikasi yang dapat menawarkan kandungan berkualiti tinggi dan menyokong keselamatan data, bukan hanya sekadar muat turun. Oleh itu, App Market OPPO menyediakan pengguna dengan pengalaman muat turun menyeluruh dengan laporan keselamatan aplikasi (App), cadangan pembersihan (Cleanup), kemaskini penjimatan-data, serta ulasan dan ganjaran pemasangan aplikasi.

OPPO menganggap pembangun sebagai rakan kongsi yang paling berharga. App Market telah dilancarkan di beberapa negara termasuk India, Vietnam, Indonesia, Malaysia, Thailand dan Filipina, yang mencecah 130 juta pengguna aktif bulanan pada Mac 2021.

Membuka berbilion sumber pendedahan, dan menyokong pembangun dengan lebih efektif

Untuk kebanyakan pembangun di Asia Tenggara, akses berterusan kepada operasi trafik dan pengguna menjadi semakin mencabar. OPPO telah secara proaktif membina tapak yang kukuh di setiap pasaran dengan ekosistem pembangun tersendiri, bagi menyokong para pembangun dalam menangani cabaran yang bakal dihadapi.

OPPO Gravity Plan menyediakan rakan kongsi dengan beberapa siri sokongan sumber seperti pembangunan, pemerolehan trafik, pemasaran dan promosi. Ia kini telah dipertingkatkan untuk membuka lebih banyak keupayaan mekanisme operasi, skim promosi dan sokongan trafik.

Pembangun kini dapat melancarkan promosi dengan menerapkan kempen kepada pelbagai pasaran tempatan, sebagai satu usaha untuk mencapai lebih ramai pengguna. Dengan hanya menggunakan templat sedia ada, ianya  membolehkan aplikasi mereka diketengahkan di App Market OPPO, dengan kedudukan yang lebih menonjol merangkumi pelbagai kategori.

OPPO Dengan Rasminya Pertingkat Pasaran Aplikasi dan Pelan Graviti OPPO

App Market OPPO bertujuan untuk membantu pembangun memberikan aplikasi kepada pengguna dengan infografik imej dan video yang lebih menarik. Ia juga membantu pembangun memperoleh trafik berkualiti tinggi melalui saranan pendedahan berkualiti tinggi di halaman utama.

Di masa akan datang, App Market OPPO akan terus menyokong pembangun dengan dasar ekosistem yang mesra pengguna. Kami juga komited untuk bekerjasama dengan rakan kongsi untuk membina satu kerjasama ekosistem Internet terbuka untuk pertumbuhan bersama.

Untuk maklumat lanjut, sila hubungi:Pengurus perniagaan App OPPOEmel: foxli@oppo.com

Keywords:  Computer/Electronics Consumer Electronics Entertainment Mobile Entertainment Telecommunications New products/services


Hotline JAIS, Melaporkan Jenayah Syariah Menerusi Smartphone

Teknologi kini digunakan oleh ramai pendakwah untuk mendekatkan diri kepada ummah menerusi media sosial. Terbaru, di Selangor telah wujud aplikasi Hotline JAIS yang dilancarkan oleh Jabatan Agama Islam Selangor bagi melaporkan pelbagai jenayah syariah menerusi smartphone. Menerusi aplikasi ini jenayah maksiat dan ajaran sesat dapat dilaporkan kepada pihak JAIS.

Pada waktu yang sama maklumat mengenai undang-undang syariah, lokasi masjid terdekat, pejabat JAIS dan berita terkini turut boleh diakses oleh pengguna. Apa yang dilakukan JAIS ini selari dengan apa yang dilakukan oleh beberapa agensi kerajaan lain yang membenarkan laporan daripada orang awam menggunakan aplikasi yang dimuat turun pada smartphone sahaja.


Apple iPhone X Dijual Pada Harga RM5,149 Dan RM5,899

Seperti yang diketahui, pra-tempahan untuk iPhone 8 dan iPhone 8 Plus bermula pada harga RM3,649 sehingga RM4,899 sebuah. Kini, laman rasmi Apple Malaysia berkongsi pula harga bagi iPhone X. Bagi anda peminat tegar, peranti tercanggih Apple 2017 ini dijual pada harga di atas RM5 ribu seunit.

Harga yang dicadangkan ini jauh lebih mahal berbanding iPhone 8 Plus berkapasiti 256GB. Untuk versi 64GB, iPhone X dijual dengan tanda harga RM5,149 manakala versi 256GB pula berharga RM5,899. Sekaligus, ia menjadikan iPhone X adalah yang termahal pernah dijual oleh Apple.

iPhone X edisi terhad ini membawakan beberapa ciri ‘baharu’ seperti imbasan wajah FaceID, paparan penuh True Tone, sokongan kalis air, kerangka panel gelas, pengecasan pantas dan tanpa wayar serta cip paling berkuasa A11 Bionic.

Setakat ini, Apple Malaysia belum lagi menyertakan tarikh keberadaan iPhone X di pasaran tempatan.


Gamuda Land Dan Maxis Bekerjasama Melaksanakan Bandar Lestari Pintar 5G

Merintis ke arah pelaksanaan bandar yang bersedia untuk masa hadapan, pemaju terkenal Gamuda Land dan Maxis telah membentuk perkongsian strategik bagi mewujudkan bandar Maxis-5G untuk Gamuda Cove, pembangunan bandar terbaru Gamuda Land, apabila 5G dilancarkan di negara ini kelak.

Mengambil langkah-langkah progresif ke arah usaha transformatif, Gamuda Cove akan menjadi bandar 5G pada masa akan datang dengan persediaan infrastruktur dan perkhidmatan rangkaian 5G.

Gamuda Land juga akan bekerjasama dengan Maxis untuk menyediakan fiber di sebahagian kawasan Gamuda Cove dengan sambungan jalur lebar berkelajuan tinggi, membuka lebih banyak kemungkinan untuk perkhidmatan digital pada komuniti setempat serta perniagaan.

Perkongsian ini bermula dengan kerjasama sebelumnya pada tahun 2018 di mana Maxis menyediakan pelan fiber MaxisOne Home yang disesuaikan untuk perbandaran Gamuda Land di Kota Kemuning.


Kemaskini Windows 10 Mobile Ditangguhkan!

Sistem operasi Windows 10 Mobile yang pada mulanya dijangka bakal dilancarkan sekitar bulan Disember 2015 telah ditangguhkan oleh Microsoft, dan menurut mereka sistem operasi terbaru itu akan dilancarkan tahun hadapan pada beberapa model smartphone terpilih. Buat masa kini, Lumia 950 dan 950 XL merupakan peranti yang telah beroperasi dengan sistem ini.

Beberapa peranti lama yang sebelum ini telah diumumkan akan menerima kemaskini Windows 10 Mobile turut ditangguhkan, peranti tersebut adalah Lumia 930, Lumia 830, Lumia 735, Lumia 640 XL, Lumia 640, Lumia 540, Lumia 535, Lumia 532, Lumia 435 dan juga Lumia 430. Walaupun kesemua peranti ini akan menerima kemaskini Windows 10 Mobile, namum fungsi paling menarik pada sistem operasi ini iaitu Continuum tidak akan disokong. Hanya peranti dengan pemproses Snapdragon 810 dan 808 mampu menggunakan fungsi ini kerana ia memerlukan kuasa pemproses yang tinggi.


Dibina pada VeChainThor, VeTrust Kini Diguna Pakai oleh Kerajaan Tempatan China, Membantu Lebih 300,000 Warganegara Kembali kepada Keadaan Normal

SHANGHAI, 1 Julai 2021 /PRNewswire/ — Pada 9 September 2020, semasa kesan pandemik COVID-19 sedang berterusan, VeChain yang bekerjasama dengan DNV telah memperkenalkan aplikasi penilaian risiko kendiri berasaskan rantaian blok iaitu VeTrust. Dibina pada rantaian blok awam VeChainThor, ia menggabungkan kaedah pengurusan risiko jangkitan DNV dengan rekod prestasi yang menyediakan piawaian pematuhan yang diiktiraf di seluruh dunia bagi membantu entiti menguruskan faktor risiko COVID-19. Susulan penerimagunaan VeTrust oleh hotel seperti InterContinental Hongqiao NECC, ia sentiasa memperluas kehadirannya dan membangunkan senario penggunaan baharu di pelbagai sektor industri di China. Pada masa ini, lebih 200 kawasan awam telah menyertai platform VeTrust.

Pada 22 Jun 2021, semasa suatu acara yang dianjurkan oleh Kerajaan Rakyat Daerah Baharu Suzhou, VeTrust telah dipaparkan sebagai salah satu daripada 10 aplikasi rantaian blok Terbaik dan diperakui secara rasmi oleh para pegawai tertingginya.

Dalam usaha mencapai pengurusan risiko COVID-19 dari atas ke bawah yang lebih berkesan, kerajaan tempatan telah menggunakan platform VeTrust untuk memperlihatkan proses pengurusan risiko jangkitan bagi semua kawasan pentadbiran di daerah ini. Ia meliputi sejumlah 95 komuniti kediaman dan lebih 300,000 penduduk (setakat tahun 2021) dengan bukti pematuhan kesihatan bebas kepercayaan dan tidak berubah yang dikongsi dengan pihak kerajaan setiap hari secara selamat.

VeTrust menyediakan rangka kerja yang berpiawai untuk penilaian kendiri dalam pengurusan risiko jangkitan sekali gus membantu para pegawai komuniti dalam tugas-tugas pengurusan mereka. Tahap kesediaan komuniti tertentu akan dinilai mengikut kiraan wajar yang dipaparkan secara visual sebagai kod QR (Hijau — Kepatuhan, Kuning — Kesediaan, Merah — Ketidakpatuhan). Melalui papan pemuka VeTrust, pegawai awam lain seperti pasukan pentadbiran juga boleh mengakses data berkaitan pelaksanaan standard pengurusan risiko jangkitan dengan mudah, lancar dan serta-merta serta mengesahkan bahawa kesihatan dan keselamatan komuniti penduduk dikekalkan.

Dengan menggunakan rantaian blok awam VeChainThor yang selamat dan boleh diskala, model aplikasi VeTrust yang menggabungkan rantaian blok dengan pentadbiran kawal selia, mampu menjamin tahap kesihatan dan keselamatan yang lebih tinggi serta persekitaran kehidupan yang lebih baik dan lebih selamat bagi komuniti penduduk sekali gus meningkatkan rasa selamat, mengurangkan risiko epidemik dan memperbaiki kualiti kehidupan.

Ketika dunia terus membangunkan ‘bandar pintar’, aplikasi seperti VeTrust pula mewujudkan sebuah persekitaran teknologi yang terbuka dan lebih berpotensi bagi penerimaan dan penggunaan rantaian blok. Sebagai lapisan kepercayaan yang kritikal bagi data, rantaian blok berkuasa mengubah cara masyarakat beroperasi dengan menghapuskan perantara dan penipuan daripada sejumlah besar data yang dicipta setiap hari. Potensi data yang tidak berpusat dan tidak berubah ini adalah julung-julung kali dilaksanakan dan menjanjikan perubahan serta inovasi pada skala yang tidak pernah disaksikan sejak kewujudan Internet.

VeTrust semakin membuktikan bahawa rantaian blok bukan sekadar teknologi yang spekulatif, teori dan abstrak. Penerimaan dan penggunaan sebenar VeTrust oleh kerajaan tempatan di Suzhou menunjukkan potensi rantaian blok sebagai aset teknologi yang hebat dan dengan proksi, ia menunjukkan kepada dunia bahawa rantaian blok VeChainThor selamat, boleh diskala dan sedia untuk diguna pakai sebagai lapisan aplikasi komersial.

Dengan pembangunan selama bertahun-tahun dalam pelbagai industri utama, VeChain terus membuktikan bahawa ia akan membantu menerajui revolusi rantaian blok awam dan memanfaatkan penggunaan teknologi tersebut di seluruh dunia secara besar-besaran.

Tentang VeChain Dilancarkan pada tahun 2015, VeChain Technology merupakan sebuah syarikat rantaian blok mesra perusahaan yang terkemuka di peringkat global dengan matlamatnya untuk menghubungkan teknologi rantaian blok kepada dunia nyata melalui penyelesaian didayakan rantaian blok yang bersesuaian yang disediakan untuk memenuhi keperluan perniagaan para pengusaha.

Ia menawarkan VeChain ToolChain™, suatu platform Perisian sebagai Perkhidmatan berasaskan rantaian blok berkod rendah yang membolehkan pelanggan perusahaan membina dan memacu transformasi digital pada skala global dengan pantas seterusnya mendayakan evolusi ekosistem yang bebas kepercayaan dan teragih.

VeChain Technology merupakan perintis aplikasi rantaian blok dunia nyata dengan pejabat antarabangsa yang terletak di China, Singapura, Luxembourg, Jepun, Perancis, Itali dan Amerika Syarikat. Dengan keupayaan pembangunan tersendiri yang kukuh yang digabungkan dengan bimbingan pematuhan profesional daripada rakan kongsi strategik kami, PwC dan DNV, VeChain telah menjalinkan kerjasama dengan banyak syarikat terkemuka dalam pelbagai industri termasuk Walmart China, Bayer China, BMW Group, BYD Auto, PICC, Shanghai Gas, LVMH, D.I.G, ASI Group dan lain-lain. Laman web: www.vechain.com

Keywords:  Computer Software Computer/Electronics Health Care/Hospital Infectious Disease Control Corporate Expansion Blockchain


vivo NEX 3 Kini Muncul, Ujian Penanda Aras Antutu Catat Skor Pecah Rekod – 497,858 Mata!

Tudia! Hebat bukan kaleng-kaleng! Vivo NEX 3 nampaknya kini telah pun muncul secara rasmi. Pewaris baru vivo ini dilihat dilihat membawakan penawaran spesifikasi menarik di samping prestasi yang lebih padat.

Vivo NEX 3 membawakan paparan bersaiz 6.89″ AMOLED dengan nisbah skrin ke badan sebanyak 99.6%. Peranti ini dibina dengan rekaan sisi yang luar biasa – sudut lengkungan hampir 90%. Vivo Nex 3 dikatakan tidak menyertakan sokongan kunci fizikal – sebaliknya dibina dengan Touch Sense (ciri sesentuh menyerupai butang sebenar).

Enjin dalaman peranti dijana oleh Snapdragon 855+ dan dibantu memori sehingga 12GB RAM dan storan 256GB ROM. Lebih menarik, ia juga menyertakan sokongan bateri 4,500mAh dengan pengecasan pantas 44W.

Untuk kamera, vivo NEX 3 membawakan 3 kamera utama : 64MP (ISOCELL Bright GW1 Samsung) + 13MP + 13MP dan kamera hadapan sebesar 16MP. Kamera hadapan ini dibina dengan rekaan pop-up yang serupa dengan vivo X27 Pro – terdapat juga ciri menarik dipanggil Hyper HDR Potret Master.

Pun begitu, apa yang lebih menggemparkan! Ujian penanda aras Antutu vivo NEX 3 dikatakan mencatat skor pecah rekod – sebanyak 497,858 mata. Memetik sumber, dengan catatan skor ini ia sekaligus dilihat mendahului ASUS ROG Phone 2 (492,907 mata).


Program ‘e-Tunai Rakyat’ Insentif RM30 – Eh, Macam Mana Nak Tebus?

Program ‘e-Tunai Rakyat’ telah dilancarkan dengan dana keseluruhan RM450 juta. Sebanyak RM30 bakal diagihkan kepada 15 juta rakyat Malaysia berumur 18 tahun ke atas yang mempunyai pendapatan tahunan kurang daripada RM100,000/tahun. Penebusan boleh dibuat bermula esok (15 Januari 2020) – 14 Mac 2020 melalui saluran e-dompet berbeza termasuk GrabPay, Boost dan Touch ‘n Go. Mesra diingatkan, hanya satu aplikasi sahaja boleh digunakan untuk penebuasan! Bukan ketiga – tiga aplikasi.


Kempen Rebat RM400 Bagi Pembelian Samsung Galaxy Note 9 Dilanjutkan Hingga 14 Mei 2019

Samsung Malaysia dengan sukacitanya mengumumkan bahawa mereka kini telah melanjutkan kempen rebat RM400 bagi setiap pembelian Samsung Galaxy Note 9 mulai sekarang hingga 14 Mei 2019.

Kempen ini membolehkan pelanggan menerima tawaran eksklusif potongan sebanyak RM400 bagi setiap pembelian Samsung Galaxy Note 9 versi 128GB atau 512GB. Ia tersedia untuk empat pilihan warna : Midnight Black, Metallic Copper, Ocean Blue dan Lavender Purple.

Tawaran ini tertakluk pada konsep siapa cepat dia yang dapat. Jangan lepaskan peluang dan segera ke Samsung Experience Stores atau pengedar sah untuk nikmati tawaran ini. Anda juga boleh membelinya secara atas talian. Maklumat lanjut, layari Samsung Malaysia.


Karnival HUAWEI Service ada di sini: Jangan Terlepas Semua Perkara Baik!

HUAWEI Service karnival ada di sini. Sama ada anda pengguna baru atau lama, anda boleh menikmati aktiviti ini. Mulai sekarang hingga 12 Mei 2021, anda dapat menikmati potongan harga pembaikan, dan mendapat jaminan 90 hari, dan ruang penyimpanan Awan HUAWEI 50GB.

Pengguna Huawei boleh mendapatkan jaminan 90 hari percuma, sehingga mereka dapat terus mengoptimalkan dan menikmati fungsi yang dibawa oleh telefon mereka. Model telefon pintar yang berlaku adalah seperti berikut:

Sekiranya anda mempunyai peranti mudah alih yang telah melepasi tempoh jaminan, anda boleh menerima kupon bayaran pekerja sebanyak RM60.

Di samping itu, pengguna HUAWEI Mobile Cloud baru boleh mendapatkan HUAWEI Cloud Storage 50GB selama 3 bulan secara percuma.

Pengguna HUAWEI dapat mengganti beberapa model lama layar LCD, penutup belakang atau papan induk dengan harga promosi (termasuk alat ganti dan kos buruh).

Langkah 1: Cukup kemas kini Aplikasi Sokongan ke versi terbaru, dan kemudian membukanya.Langkah 2: Di tab “Perkhidmatan”, cari sposter “Karnival Perkhidmatan HUAWEI”, dan kemudian klik untuk memasuki halaman. Pengguna boleh menebus tawaran melalui kupon yang terdapat di halaman penebusan.

Untuk maklumat lebih lanjut, sila lawati laman web atau Facebook rasmi HUAWEI.


WeChat Pay Kini Boleh Digunakan Di Pasaran Malaysia

Servis pembayaran tanpa tunai seperti Samsung Pay dan Apple Pay sudah diketahui ramai, kemudahan yang dibawa oleh servis tersebut sangat memanfaatkan kehidupan harian kita. Terkini, aplikasi sembang WeChat sudahpun membawa masuk servis ini yang dikenali sebagai WeChat Pay ke pasaran Malaysia baru-baru ini.

Pengguna WeChat di Malaysia kini sudah boleh menggunakan servis pembayaran ini, hanya membuat kemaskini aplikasi di Android dan iOS. Anda boleh membuat pautan kad debit Visa atau Mastercard, serta membuat tambah nilai untuk akaun prabayar telco dan membeli tiket pengangkutan.

Sebelum ini kedai-kedai yang menerima pembayaran tanpa tunai WeChat Pay masih terhad lagi, dipercayai selepas kemaskini ini akan tersedia lebih banyak lagi.


Huawei Mate 10 Pro Boleh Ditempah Pada Harga RM3,099 Bermula 16 November Ini

Huawei Malaysia hari ini mengumumkan peranti induk Huawei Mate 10 Pro akan dibawa ke pasaran tempatan. Ia akan mula berada di pasaran pada 24 November kelak dengan tanda harga RM3,099 seunit.

Bagi yang berminat, anda boleh mula membuat tempahan bermula 16 November ini dengan pilihan warna Midnight Blue dan Mocha Brown. Kempen ini hanya berlangsung selama empat hari yang berakhir pada 19 November 2017.

Mereka yang membuat pra-tempah pada tarikh ini akan menerima hadiah menarik bernilai RM999 yang merupakan satu unit penimbang berat Huawei, satu unit Huawei Colour Band A2, dan satu unit kad servis VIP. Ia juga termasuk tiga bulan jaminan skrin retak, satu tahun jaminan tambahan, dan jaminan perkhidmatan pintu-ke-pintu.

Huawei Mate 10 Pro boleh di pra tempah di kedai atas talian Vmall atau 3ex bermula 16-19 November 2017. Untuk sebarang maklumat lanjut, anda boleh layari Facebook Huawei Malaysia.


iPhone 12 Pro & Pro Max Kini Rasmi!! – Hadir Dengan LiDAR & Dijual Pada Harga RM4899!!!

iPhone 12 Pro dan 12 Pro Max turut dilancarkan yang mana ia dijual pada harga bermula dari Rm4899!!!

Peranti ini hadir dengan 6.1” Super Retina XDR OLED display bagi versi Pro dan Pro Max pula tampil dengan 6.7” Super Retina XDR OLED display.

Kedua-dua peranti ini hadir dengan kuasa pemproses yang sangat berkuasa    iaitu A14 bionic.

Kamera juga sangat baik apabila ia dihadirkan dengan Kamera Utama: 12MP (ƒ/2.4) + 12MP(ƒ/1.6) + 12MP(ƒ/2.0).

Menarikya, kedua-dua peranti ini hadir dengan fungsi LiDAR Scanner yang terbaharu!!

iphone 12 Pro ini bakal dijual pada harga sehingga RM4899 manakala bagi iphone 12 Pro Max, ia bakal dijual pada harga bermula dari RM5299.


Acer Dedah Model Terbaru Liquid Zest Plus Dengan Mempertaruhkan Aspek Ketahanan Bateri

Sempena pameran tahunan Computex 2016 yang berlangsung dari 31 Mei hingga 4 Jun 2016 ini, Acer telah mengambil peluang dengan memperkenalkan model telefon pintar kelas pertengahan terbaru keluarannya kepada umum.

Acer Liquid Zest Plus yang telah dioperasikan dengan versi Android terkini iaitu 6.0 Marshmallow telah dikuasakan pula dengan pemproses Quad Core dari MediaTek MT6735 yang berkelajuan 1.3GHz. Ia juga dilengkapi dengan tiga slot kad berasingan iaitu dua slot untuk kad SIM dengan sokongan rangkaian 4G LTE dan satu slot untuk kad microSD.

Acer Liquid Zest Plus juga turut hadir dengan memori dalaman sebesar 16GB dengan RAM berkapasiti 2GB, speaker berkualiti DTS HD, kamera utama 13 Megapiksel dengan sokongan fokus jenis PDAF serta Laser yang menjanjikan kepantasan mengambil gambar, dan juga kapasiti bateri yang sangat besar iaitu mencecah 5000mAh dengan sokongan teknologi pengecasan pantas. Manakala paparan skrinnya pula adalah berukuran 5.5 inci dengan resolusi 720×1280 piksel.

Di dalam pameran itu juga, Acer turut mendedahkan pelbagai produk terbaru keluarannya untuk tatapan pengunjung seperti monitor 4K UHD model BM320, projektor 4K UHD model V9800 dan juga dua model komputer riba 2-dalam-1 iaitu model Switch One 10, Switch V 10, dan dua komputer riba dari siri TravelMate P2 dengan model TravelMate P249 (14.0 inci) serta TravelMate P259 (15.6 inci).


Nokia 9 Bakal Diperkenalkan Pada Januari Depan?

Tahun 2019 nampaknya bakal penuh dengan kejutan! Kecoh di media sosial apabila tersebarnya spekulasi mengatakan bahawa HMD Global bakal melancarkan Nokia 9 menjelang Januari atau Februari depan.

Memetik maklumat yang tersebar meluas, desas desus mengatakan syarikat berkenaan berkemungkinan memperkenalkan telefon pintar tersebut pada penghujung bulan Januari depan. Adakah ianya adalah benar? Apa kata anda?

Seperti biasa, segala maklumat tertiris adalah ‘rumors’ semata dan masih belum dapat dipastikan kesahihannya. Jadi, kita tunggu tuan empunya badan sendiri muncul dan stay tuned bersama eRing okay!


Corning Memperkenalkan Gorilla Glass SR+,  Khas Untuk Jam Tangan Pintar

Corning Gorilla Glass, nama yang tidak asing lagi dalam penawaran skrin untuk peranti mudah alih. Malah, ramai pengguna yang mencari peranti dengan paparan skrin berkenaan disebabkan penawaran yang tahan calar dan kukuh berbanding beberapa skrin yang ada di pasaran hari ini.

Terbaru, Corning turut memperluaskan penawaran mereka untuk paparan skrin jam tangan pintar yang dikenali sebagai Gorilla Glass SR+. Peranti pertama yang menyokong paparan skrin Gorilla Glass SR+ adalah Samsung Gear S3.

Seperti peranti mudah alih, skrin ini menawarkan sokongan tahan calar yang dikatakan 70% lebih tahan impak berbanding skrin kaca pada jam tangan pintar. Bukan itu sahaja, ia juga menawarkan kemudahan untuk membaca skrin pada cahaya cerah ketika berada di bawah cahaya matahari, di samping jangka hayat penggunaan bateri yang lama.

Dengan pengenalan Corning Gorilla Glass SR+ ini, mungkin lebih banyak jam tangan pintar generasi baru yang akan hadir menggunakannya, sekali gus menawarkan ketahanan yang lebih baik berbanding sebelum ini.


Samsung Menjanjikan Keselamatan Dan Kualiti Dengan Model Galaxy Note Fan Edition

Pelancaran Galaxy Note Fan Edition di Malaysia baru-baru ini jelas menunjukkan komitmen Samsung terhadap peminat dan juga penggunanya di negara ini. Meskipun begitu, kemunculan model ini sedikit sebanyak masih menimbulkan perasaan skeptikal di kalangan pengguna berikutan insiden yang pernah berlaku sebelum ini. Bagi meyakinkan peminat dan juga pengguna jenama ini, Samsung telah mempertingkatkan jaminan kualiti model Galaxy Note Fan Edition dengan menawarkan bateri berkapasiti 3200 mAh yang telah melepasi piawaian ‘8-Point Battery Safety Check’.

Melalui proses ini, Samsung telah menjalankan peringkat pemeriksaan keselamatan yang sangat terperinci iaitu dari peringkat komponen, sehinggalah kepada kaedah pemasangan dan juga penghantaran peranti. Antara ujian ketelitian yang telah dijalankan termasuklah :

Ujian Ketahanan : Ujian ekstrem yang berterusan pada bateri seperti proses pengecasan berlebihan, pendedahan kepada suhu melampau, dan juga ujian kebocoran pada bateri.

Pemeriksaan Visual : Pemeriksaan secara visual terhadap bateri berdasarkan kepada kriteria yang telah dipertingkatkan.

Ujian X-Ray : Pemeriksaan tambahan menggunakan sinar-x untuk melihat sebarang kelainan pada bahagian dalam bateri.

Ujian Cas & Pelepasan Cas : Bateri akan menjalani ujian pengecasan dan pelepasan cas secara berterusan.

TVOC : Ujian tambahan untuk memastikan integriti bateri.

Ujian Penyingkiran : Meningkatkan ujian penyingkiran bateri untuk menilai kualiti keseluruhannya, termasuk kimpalan tab bateri dan juga penebat.

Ujian Penggunaan : Ujian intensif yang mensimulasikan senario penggunaan sebenar.

Ujian OCV : Memeriksa setiap peranti untuk sebarang perubahan dalam voltan sepanjang proses pembuatan dari peringkat komponen untuk menghasilkan peranti.

Selain daripada menggunakan komponen serta peranti Galaxy Note7 yang tidak digunakan di dalam inventori Samsung, Galaxy Note Fan Edition juga telah menggunakan semula komponen yang diproses semula dari peranti asal tersebut. Malah Samsung juga telah menunjukkan sokongannya dalam pemuliharaan alam sekitar melalui penajaannya dalam usaha memulihara Dana Hidupan Liar Dunia (WWF) di Asia Tenggara. Bermula dari November 2017 hingga Februari 2018 ini, sebahagian daripada hasil jualan Samsung Galaxy Note Fan Edition yang berharga RM2,599 itu akan disalurkan ke dalam dana tersebut bagi memacu kesedaran tentang usaha pemuliharaan dan melindungi alam sekitar.


Rasmi! Siri Xiaomi Mi 10 Sokong Snapdragon 865 + RAM LPDDR5 & Kamera Utama 108MP

Xiaomi kini muncul dengan smartphone baru lagi menerusi pengenalan siri Xiaomi Mi 10 – membawakan sejumlah perkakasan hebat di samping kamera lebih menonjol. Tidak ketinggalan ia juga dilihat bakal menjadi pencabar baharu yang berpotesi tinggi dalam dunia peranti pintar!

Xiaomi Mi 10 membawakan paparan bersaiz 6.7″ AMOLED bersama rekaan paparan berlubang dengan sokongan kadar segar semula 90Hz. Papaan ini turut menyokong pengiktirafan HDR10+ dengan kadar sentuhan 180Hz touch sensing. Enjin dalaman peranti ini diperkasakan oleh Snapdragon 865.

Perkakasan ini digabungan dengan persediaan RAM sehingga 12GB (LPDDR5) serta storan sehingga 256GB. Ia turut didatangkan dengan sokongan dual mode 5G dan WiFi 6. Melengkapi peranti adalah bateri dengan kapasiti 4,780mAh + pengecasan pantas 30W. Lebih menarik, ia turut menyokong pengecasan berbalik 10W.

Untuk persediaan kamera pula, ia membawakan empat lensa utama – 108MP + 2MP + 2MP + 13MP. Kamera utama ini dikatakan menyokong rakaman video sehingga resolusi 8K dan lensa 108MP pada peranti ini berjenis ISOCELL dari Samsung. Turut mengiringinya, kamera selfie sebesar 20MP.

Xiaomi Mi 10 Pro juga membawakan paparan yang sama iaitu berukurran 6.67″ AMOLED FHD+ (2340 x 1080) dengan kadar segar 90Hz. Untuk keselamatan, ia menyertakan sokongan pengimbas cap jari terbina pada papadan dan juga disertakan dengan ketahanan P2i.

Enjin dalaman diperkasakan dengan sokongan Sanpdragon 865 bersama persedian memori sehingga 12GB RAM (LPDDR5) dan 512GB storan (UFS3.0). Ia juga didatangkan sistem penyejukan 3D dan teknologi Game Turbo bertujuan mengoptimumkan lagi peranti.  Untuk bateri, ia dibekalkan dengan bateri berkapasiti 4,500mAh dengan pengecasan pantas 50W. Selain itu, ia juga menyokong pengecasan tanpa wayar 30W dan pengecasan berbalik 10W.

Untuk kamera pula, ia dilengkapi 4 kamera utama – 108MP + 20MP + 8MP + 12MP dan kamera selfie sebesar 20MP. Kamera ini disuntik dengan sokongan 10X hibrid zoom dan 50z digital zoom. Xiaomi Mi 10 Pro menyokong antaramuka MIUI 11 dan tersedia dalam dua pilihan warna seperti Starry Blue & Pearl White.


CES 2019: ASUS Memperlihatkan ROG Mothership – Komputer Riba Dengan Reka Bentuk Inovatif

Menjelang acara CES 2019, ASUS sekali lagi tampil dengan teknologi dan inovasi terkini menerusi beberapa produk terbaru keluaran mereka. Salah satunya adalah komputer riba dengan reka bentuk yang inovatif iaitu ASUS ROG Mothership.

Ia dilihat tampil menarik apabila membawakan rekaan unik dengan ketersediaan fungsi kaki untuk didirikan bersama papan kekunci yang boleh ditanggalkan. Lebih menarik, kaki tersebut akan terbuka secara automatik apabila komputer ini menyentuh permukaan.

ASUS ROG Mothership membawakan paparan skrin bersaiz 17.3 inci yang mempunyai kadar segar pada 144HZ bersama teknologi G-Sync bagi menyajikan pengalaman permainan yang lebih lancar.

Ia turut dilengkapi dengan spesifikasi menarik lain seperti dikuasakan oleh cip Intel Core i9-8950HK, memori sehingga 64GB DDR4, sokongan GPU RTX 2080 dan storan berasaskan RAID 0 dengan tiga NVMe SSD.

ROG Mothership dikatakan bakal tersedia pada suku pertama tahun 2019 dan maklumat mengenai harga akan diumumkan pada pelancaran rasmi kelak. Kekal bersama eRing untuk lebih info terkini!


Cepat! Aplikasi iOS Berbayar Ditawar Percuma Buat Masa Terhad

Gali punya gali ruang Internet ni, kami menjumpai beberapa aplikasi berbayar iOS yang kini ditawarkan secara percuma. Jadi cepat muat turun sebelum ia kembali pada harga asal.

Aplikasi lengkap untuk korang yang suka imej GIF. GIFit membolehkan korang mencipta imej GIF dari video dan gambar pegun, selain menawarkan fungsi lengkap untuk menguruskan fail ini.

Harga asal : USD 4.99 (RM 22.17)

Aplikasi ini amat sesuai digunakan oleh mereka yang ingin merekod perkara menarik yang dijumpa ketika melayari Internet. Rakaman tersebut kemudian boleh dihantar kepada rakan dan keluarga.

Harga asal : USD 1.99 (RM 8.84)

Sibuk sampai kelam kabut jadual korang? Sekarang muat turun je Tomatodo ni, ia menguruskan jadual tugasan dan mengingatkan korang bilakah sesuatu tugasan itu perlu dilakukan. Ia juga akan menjana laporan automatik untuk korang, supaya bolehlah korang memantau rumusan tugasan.

Harga asal : USD 1.99 (RM 8.84)

Aplikasi ini membolehkan korang berkongsi gambar dan video pengguna lain kepada saluran Stories. Jadi tidaklah kandungan galeri dipenuhi dengan imej repost. Anda cuma salin URL post dari aplikasi Instagram dan masukkan ia ke dalam aplikasi ini untuk berkongsi post tersebut.

Harga asal : USD 3.99 (RM 17.73)


ElectrifAi Menawarkan Model Pembelajaran Mesin Baharu untuk Amazon SageMaker

Menyampaikan penyelesaian perniagaan melalui pembelajaran mesin yang pantas dan boleh dipercayai

JERSEY CITY, New Jersey, 12 November 2020 /PRNewswire/ — ElectrifAi, salah sebuah syarikat terkemuka di dunia dalam model kecerdasan buatan (AI) praktikal dan model pembelajaran mesin (ML) pra-binaan, hari ini mengumumkan bahawa ia akan melancarkan salah satu koleksi model ML pra-terlatih dan pra-berstruktur terbesar di dunia untuk Amazon SageMaker yang ditawarkan untuk jualan. Amazon SageMaker adalah perkhidmatan yang dikendalikan sepenuhnya daripada Amazon Web Services (AWS) yang menyediakan setiap pembangun dan saintis data dengan kemampuan untuk membina, melatih dan menggunakan model ML dengan cepat.

Memberikan hasil yang pantas dan boleh dipercayai, ElectrifAi dengan sukacitanya mengumumkan bahawa 36 model ML pra-terlatih untuk Amazon SageMaker telah ditambahkan ke AWS Marketplace. Kepakaran domain ElectrifAi dalam beberapa bidang (termasuk Perbankan, Perkhidmatan Kewangan dan Insurans, Komunikasi, Media, Hiburan, Penjagaan Kesihatan dan Pengguna/Peruncitan) ditambah dengan pengalaman ML selama 16 tahun memberikan penyelesaian perniagaan yang sedia untuk digunakan. Pelanggan kini dapat melihat hasilnya hanya dalam beberapa hari dan minggu berbanding mengambil masa 12 hingga 18 bulan sebelum ini kerana penyelesaian ini telah mengubah data menjadi wawasan yang boleh dilaksanakan.

Pengguna AWS Marketplace kini boleh membuka wawasan tentang data menggunakan model ML ElectrifAi yang berdasarkan kes penggunaan khusus dalam industri. Ini memungkinkan penyebaran, penskalaan dan penjanaan wawasan kompleks segera yang akan mendorong peningkatan kos, keuntungan dan prestasi. Sejak tahun 2004, ElectrifAi telah menghasilkan tindakan perniagaan yang pantas dan keputusan perniagaan yang berjaya. Pelanggan telah mendapat penyelesaian di luar kotak yang menjimatkan masa dan wang berbanding membangunkan model sendiri.

“Kami telah terlibat dalam pembelajaran mesin selama lebih 16 tahun dan mempunyai kepakaran yang mendalam dalam pelbagai bidang. Model pembelajaran mesin kami membantu pelanggan kami mendorong peningkatan kos, keuntungan dan prestasi dengan pantas,” kata Ketua Pegawai Eksekutif ElectrifAi, Ed Scott.

Melalui perbualan penemuan dengan pelanggan, kami membantu mengenal pasti masalah perniagaan yang cuba diselesaikan oleh pelanggan ElectrifAi dan apa yang ingin dicapai. Setelah perbincangan awal dan menganalisis data, ElectrifAi menentukan model pra-latihan kes penggunaan sesuai yang paling tepat untuk memenuhi kehendak pelanggan bagi mencapai hasil yang diharapkan. Setelah model data biasa disediakan, ElectrifAi melatih model tersebut dengan data pelanggan dalam persekitaran mereka sendiri untuk menghasilkan isyarat yang berkaitan dengan hasil yang diharapkan. Tiada model yang 100% tepat; tetapi dengan pengalaman dan kepakaran domain ElectrifAi, model tersebut boleh diselaraskan agar sesuai dengan tujuan dan toleransi risiko pelanggan. ElectrifAi menamakan model tersebut “Pra-berstruktur”, kerana ia memerlukan pengubahsuaian dan penalaan minimum. Model Pra-berstruktur ini menavigasi nuansa yang berbeza dari satu pelanggan ke pelanggan yang lain dalam industri tertentu. Untuk pengurangan perpindahan pelanggan sebagai contoh, ElectrifAi menggunakan beberapa model pra-berstruktur untuk pemodelan segmentasi dan kecenderungan. ElectrifAi mempunyai sejarah yang panjang dalam membangun model ML, menyempurnakan model untuk mencapai pandangan yang tepat dan mengatur beberapa model untuk membina kes penggunaan bagi memberikan hasil perniagaan yang berjaya.

Luming Wang, Ketua Pegawai Teknologi ElectrifAi mengatakan, “Kami mempunyai proses yang kami sebut sebagai kilang model pembelajaran mesin dengan model pra-terlatih, pra-berstruktur dan baharu yang dicipta untuk menangani masalah khusus pelanggan. Modelnya dapat dijelaskan dan diuji untuk mengetahui bias, menghasilkan pandangan yang mudah difahami untuk membantu menyelesaikan masalah perniagaan sebenar.”

Jim McGowan, Ketua Produk, ElectrifAi berkata, “Semasa membina model untuk syarikat anda yang khusus untuk sesuatu industri, kami mungkin sudah mempunyai beberapa bahagian yang dapat kami sediakan dengan cepat dengan banyak ketelusan supaya anda hanya perlu menambah apa yang kurang sahaja dan prosesnya akan menjadi lebih pantas. Anda juga akan mendapat sokongan daripada pasukan saintis data tambahan yang dapat membantu memberikan latihan semula atau penyesuaian kepada model ini. Kami bukan hanya menjual perisian, kerana kami memahami domain dan dapat membina model untuk menyelesaikan masalah kes penggunaan perniagaan akhir. Dalam dunia dengan pengurangan peruntukan dan permintaan yang semakin meningkat, kami dapat menyediakan penyelesaian yang sedia untuk digunakan semasa anda menyelesaikan masalah lain yang penting secara strategik untuk syarikat anda.”

ML mengautomatikkan apa yang dilakukan orang secara manual ketika melihat sejumlah besar data, seperti ramalan pendapatan, penjangkaan permintaan, mengenal pasti dan mengurangkan perpindahan pelanggan, mengenal pasti prospek pelanggan berkualiti tinggi, pengesanan penipuan, pengurusan risiko, analisis lanjutan dan pemprosesan bahasa tabii. Model ML ini boleh membantu syarikat mencapai transformasi digital dengan jayanya. ElectrifAi sudah melakukan kerja keras itu. Yang tinggal untuk pelanggan lakukan adalah untuk menjalankan data melalui model ML pra-terlatih atau pra-berstruktur ini dalam persekitaran mereka sendiri dan menyatukan output ke dalam aplikasi perniagaan mereka sendiri. Model ElectrifAi untuk Amazon SageMaker yang terdapat di AWS Marketplace telah disusun bersama-sama dalam kes penggunaan untuk menyelesaikan masalah perniagaan sebenar.

Model ML di AWS Marketplace boleh didapati di seluruh dunia. Sila klik di sini untuk mengakses model yang telah dilatih dan perkhidmatan yang berkaitan untuk membantu mempercepatkan penggunaan ML dalam organisasi anda.

Tentang ElectrifAiElectrifAi adalah peneraju global dalam model pembelajaran mesin yang siap tersedia untuk perniagaan. Misi ElectrifAi adalah untuk membantu organisasi mengubah cara mereka bekerja melalui pembelajaran mesin: mendorong pengurangan kos serta peningkatan keuntungan dan prestasi. Ditubuhkan pada tahun 2004, ElectrifAi menawarkan kepimpinan industri berpengalaman, pasukan global dengan kepakaran domain dan rekod yang terbukti untuk mengubah data berstruktur dan tidak berstruktur pada skala besar. Perpustakaan besar produk berasaskan Ai menjangkau fungsi perniagaan, sistem data dan pasukan untuk mendorong hasil yang unggul dalam jangka masa yang singkat. ElectrifAi mempunyai kira-kira 200 saintis data, jurutera perisian dan pekerja dengan rekod yang telah terbukti dalam urusan dengan lebih dari 2,000 pelaksanaan pelanggan, kebanyakannya untuk syarikat Fortune 500. Intipati misi ElectrifAi adalah komitmen untuk menjadikan Ai dan pembelajaran mesin lebih difahami, praktikal dan menguntungkan bagi perniagaan dan industri di seluruh dunia. ElectrifAi beribu pejabat di Jersey City, dengan pejabat-pejabat yang terletak di Shanghai dan New Delhi.

Keywords: Computer Software Computer/Electronics Electronic Design Automation New products/services Data Analytics


Magnify News Reader, bacaan RSS yang mempunyai antaramuka yang cantik

Magnify adalah salah satu aplikasi bacaan RSS yang mempunyai antaramuka yang cantik untuk pengguna peranti Windows Phone. Anda boleh menetapkan sumber bacaan yang anda mahu pada menu tetapan aplikasi dan artikel dari sumber tersebut akan dipaparkan berdasarkan tarikh penerbitan.

Bagi memudahkan anda membaca artikel, aplikasi ini juga menyokong bacaan ketika di luar talian, anda cuma perlu simpan artikel yang anda mahu, kemudian anda boleh mengakses artikel tersebut walaupun anda tidak mempunyai sambungan data Internet. Selain itu aplikasi ini juga mempunyai sokongan bacaan waktu malam, skrin bacaan akan bertukar kepada skema warna gelap bagi memudahkan anda membaca tanpa menyakitkan mata.


Bantu Mereka Yang Memerlukan Menerusi Kempen Kasih Ramadan Oleh Fave!!

Di bulan Ramadan yang mulia ini, Fave melaksanakan kempen membantu mereka yang memerlukan menerusi kempen Kasih Ramadan. Anda boleh membantu dengan membeli hidanan Ramadan bagi komuniti yang terkesan di Malaysia.

Fave telah menyediakan program pemadanan makanan yang pertama seumpamanya bagi membantu 1,000 pelarian, keluarga, dan pekerja gaji harian yang menghadapi kesukaran mendapat makanan sepanjang Ramadan ini akibat pandemik Covid-19. Lebih 600 set makanan telah diagihkan kepada keluarga-keluarga berpendapatan rendah dalam beberapa hari lalu, bersamaan dengan satu hidangan makan malam untuk 150 keluarga berempat.

Berbekalkan sokongan rakyat Malaysia, anda boleh membeli set makanan daripada tiga restoran ditetapkan di laman web ‘Kasih Ramadan’ untuk keluarga terdiri daripada lima atau sepuluh orang. Makanan ini akan diagihkan kepada tiga organisasi kebajikan, iaitu Al-Hasan Volunteer Network, Pertiwi Soup Kitchen, dan NGOHub. Pengguna Fave boleh membuat sumbangan kepada keluarga-keluarga ini dengan membeli tawaran bernilai RM60 atau RM110.

Jika anda ingin menyertai inisiatif ini:


[ Tertiris ] : Sarung Pelindung Samsung Galaxy Note 10 Bocor – Tiada Ketersediaan Bicu Audio?

Kecoh di media sosial selepas tersebarnya beberapa imej memaparkan rekaan sarung pelindung Samsung Galaxy Note 10 yang mana mengesahkan sejumlah desas-desus yang bertiup sebelum ini.

Memetik imej tersebar, terdapat potongan panjang pada sudut kiri di bahagian belakang – disusun secara vertikal. Selain itu, terdapat satu lagi potongan tunggal bersebelahan potongan tersebut.

Jika diteliti, tiada sebarang potongan untuk bicu audio yang dilihat. Namun, paling menarik perhatian raman adalah terdapat lubang kecil pada bahagian atas – spekulasi mendedahkan ia dijangka menempatkan pemancar infra merah.

#Samsung #GalaxyNote10Pro real life case leaked. pic.twitter.com/Ia9X0PUt2r

— Sudhanshu Ambhore (@Sudhanshu1414) June 15, 2019

Pun begitu, segala maklumat tertiris hanyalah ‘rumors’ sahaja dan masih tidak diketahui mengenai kesahihannya. Apa-apapun sama-sama kita tunggu tuan empunya badan sendiri tampil ~


Samsung Galaxy Note10 & Note10+ Laku Keras! Kini Sudah Habis Di Pra-Tempah!

Wow, suatu yang mengejutkan! Samsung hari ini memberitahu bahawa pra-tempahan untuk peranti tebaharu mereka iaitu Samsung Galaxy Note kini sudah habis ditempah. Pastinya ia nyata mengujakan banyak pihak!

Sehubungan itu, Samsung ingin merakamkan ucapan terima kasih yang tidak terhingga kepada semua pihak di atas sokongan padu mereka terhadap Galaxy Note 10.

Bagi anda yang terlepas peluang ini jangan bimbang sebab pra-tempahan masih boleh dibuat menerusi rakan kongsi Samsung yang mengambil bahagian – termasuk Maxis, Digi, Celcom, Harvey Norman, Lazada, Shopee dan sebagainya!


Vivo Hasilkan Video Bertemakan Hari Raya, Pamer Keupayaan kamera Vivo  Siri V15 Merapatkan Ukhwah

Vivo malaysia telah mengeluarkan 1 video bersempena Hari raya Aidil Fitri yang bakal tiba tidak lama lagi. Video ini memaparkan bagaimana teknologi dapat memudahkan anda untuk merakam detik-detik indah dengan insan tersayang.

Sungguhpun pelbagai lapisan generasi dan tradisi, namun integrasi telefon pintar dengan keluarga nyata dapat merapatkan lagi ukhwah.

Dalam video ini memaparkan keluarga tersebut menggunakan vivo V15 Pro yang dihadirkan dengan teknologi unggul Ultra FullView Display. Ia membawakan skrin bersaiz 6.39 inci FHD+ (2340 x 1080) AMOLED.

Untuk kamera, versi ini turut menyokong sistem tri-kamera utama 48MP + 8MP + 5MP pada panel belakang. V15 Pro juga menyokong pengimbas cap jari terbina pada skrin di samping bateri sebesar 3,700 mAh (micro USB) bersama sokongan pengecasan pantas.

Vivo V15 Pro dengan 6GB RAM dijual pada harga RM1699 manakala bagi versi 8GB RAM ia dijual pada harga RM1899.


Computex 2019: Lenovo berkerjasama Dengan Qualcomm Pamer Komputer Riba 5G Pertama Di Dunia – Dijana Oleh Snapdragon 8cx 5G

Syarikat komputer riba terkemuka Lenovo berkerjasama dengan Qualcomm Technologies dan memperkenalkan komputer 5G pertama di dunia yang dikenali sebagai Project Limitless.

Komputer ini dikuasakan oleh Qualcomm Snapdragon 8cx 5G Compute Platform, yang merupakan cip set yang pertama menyokong 5G. Ia turut dioperasikan dengan Windows 10. Turut disertakan dengan modem X55 5G.

Untuk makluman Snapdragon 8cx 5G adalah merupakan cip ARM 7nm yang dikatakan mampu menawarkan prestasi yang lebih baik.

Komputer riba ini secara zahirnya kelahiran semula model Yoga C630 namun kini ia disertakan dengan bezel yang lebih nipis. Dijangkakan komputer riba ini bakal menjengah pasaran pada tahun 2020 nanti.


Tahukah Korang Video Pertama Dekat YouTube?? Meh Tengok!!!

Pernah tak korang terfikir siapakah Youtuber pertama yang telah memuat naik video di Laman YouTube??

Mesti korang tertanya-tanya kan?? jom kami kongsikan kepada anda video pertama yang telah di muat naik di Youtube pada 15 tahun yang lepas.

Video ini dirakam di San Diego Zoo yang mana seorang lelaki sedang bercakap di hadapan kandang gajah.

Sehingga kini, video ini telah menarik lebih dari 129 juta viewer yang mana   telah menerima likes sebanyak 5.4 juta!!


Kerjasama Samsung & AMD – Membawa Teknologi Grafik Berprestasi Tinggi Pada Peranti Pintar

AMD dan Samsung Electronics Co., Ltd. hari ini mengumumkan perkongsian mereka dalam menawarkan teknologi grafik AMD Radeon berkuasa tinggi pada peranti pintar Samsung, di samping perlesenan teknologi grafik AMD Radeon juga akan diberikan pada peranti pintar keluaran Samsung.

Sedia maklum teknologi grafik AMD Radeon sedia digunakan pada komputer dan konsol permainan, jadi perkongsian kali ini dapat memperluaskan penggunaan grafik Radeon yang berprestasi tinggi ke dalam pasaran peranti mudah alih.

Peranti Samsung yang manakah akan menjadi pertama menyokong cip grafik AMD Radeon? Sama-sama kita nantikan berita seterusnya dari Samsung atau AMD.


Qualcomm X60 5G Diumumkan – Seni Reka Pemproses 5nm & Kelajuan Muat Turun Mencecah 7.5Gbps

Qualcomm secara rasminya melancarkan modem 5G generasi ketiga keluarannya – Qualcomm X60. Ia merupakan pertama dibina menggunakan proses 5nm – ini menghasilkan penggunaan kuasa lebih rendah untuk peranti yang lebih lancar. Sekaligus, membolehkan kelajuan muat turun mencecah 7.5Gbps dan muat naik secepat 3Gbps.

Sama seperti X55, X60 menyokong rangkaian 2G hingga 5G. Ia mempunyai keupayaan untuk mengagregatkan rangkaian sub-6 yang lebih perlahan dengan spektrum mmwave lebih pantas – meningkatkan prestasi keseluruhan. Cip baru ini juga dilengkapi dengan modul QTM535 mmWave yang dikemas kini. X60 dijangka muncul pada peranti mulai awal 2021.


Huawei nova 3e Mula Dijual Pada 25 Mei 2018 – Berharga RM1,399

Sebelum ini, Huawei telah mengumumkan penggantian model sedia ada Huawei nova 2i kepada Huawei nova 3e. Walaubagaimanapun, pihak Huawei Malaysia masih belum mengumumkan harga untuk peranti ini.

Terkini, Huawei telah bersedia untuk berkongsi mengenai harga nova 3e yang akan dijual di pasaran tempatan bermula 25 Mei 2018 ini dengan tawaran harga RM1,399. Anda boleh mendapatkan telefon pintar ini di semua kedai konsep Huawei di seluruh Malaysia.

Jangan lepaskan peluang untuk mendapatkan rebat sekiranya anda membeli Huawei nova 3e bermula 18 Mei sehingga 31 Mei 2018, yang mana telefon pintar ini dijual pada harga RM1,320, iaitu potongan sebanyak RM79. Selain itu, pelanggan juga akan menerima Huawei Tripod Selfie Stick bernilai RM68 sementara stok masih ada.

Huawei nova 3e hadir dengan rekaan lebih segar mengikuti trend semasa melalui skrin hampir penuh dengan takuk bersaiz 5.84 inci FullView Display 2.0. Mensasarkan untuk digunakan oleh golongan yang gemarkan swafoto, kamera depan nova 3e hadir dengan sensor 24 Megapiksel bersama ciri AR Lens yang agak popular sejak kebelakangan ini.

Rekaan gelas yang berkilau kini diguna pakai bagi menggantikan tubuh badan logam yang digunakan pada nova 2i, sekaligus aspek luaran menjadi lebih premium. Dikuasakan cip Kirin 659, peranti ini menawarkan RAM 4GB dan storan 64GB diikuti sistem operasi Android 8.1 Oreo.


OPPO F5 Diperkenalkan – Kamera Swafoto 20 MP Dengan Skrin 18:9

Kita sedia maklum yang OPPO akan memperkenalkan telefon pintar terbaru mereka kepada umum. Oleh itu, hari ini OPPO F5 telah diumumkan dengan menampilkan beberapa ciri terbaru.

Sebelum ini peranti OPPO yang ramai ketahui mempunyai butang utama di bahagian depan tetapi dengan OPPO F5 rekaan lebih kemas menggunakan skrin bersaiz 6 inci dengan paparan 18:9 beresolusi 1080 x 2160px.

Di panel depan terdapat kamera swafoto 20 Megapiksel f/2.0 menerusi sensor besar 1/2.8-inci. Sementara kamera belakang pula dilengkapi sensor 16 Megapiksel f/1.8. Kedua-dua kamera ini kini disokong pemprosesan imej AI Beauty untuk penggambaran yang lebih menarik selain Potrait Mode boleh digunakan pada kamera swafoto.

Melengkapkan ciri-ciri sebuah telefon pintar, OPPO F5 dimuatkan dengan pemproses Helio P23 Octa-core Cortex A53, RAM 4GB atau 6GB, dan storan 32GB atau 64GB. Manakala untuk sistem keselamatan, pengimbas cap jari pantas diletakkan di sebalik bateri 3,200mAh.

Buat masa ini, OPPO F5 diumumkan di Filipina pada harga PHP15,990 (RM1,309) dan untuk pasaran Malaysia ia akan dilancarkan pada 2 November kelak.


Komputer Riba Nipis Daripada LG Bakal Hadir Ke Malaysia

LG telah memperkenalkan komputer riba paling nipis pada awal tahun 2016, iaitu LG Gram 15 untuk pasaran antarabangsa. Terkini, LG Malaysia mempamerkan di Malaysia dan mengatakan ia bakal hadir di pasaran tempatan sekitar bulan Jun.

LG Gram 15 akan ditawarkan dalam dua variasi berbeza, iaitu Intel Core i5 dan juga Intel Core i7. LG Malaysia mengatakan versi asas akan ditawarkan pada harga sekitar RM4,500, sementara versi Core i7 dengan harga RM6,700. Buat masa ini, ia hanya sekadar harga anggaran sahaja dan harga jualan akhir akan diumumkan oleh LG kelak..

LG Gram 15 hadir dalam spesifikasi terkini, menawarkan paparan skrin berukuran 15.6 inci IPS beresolusi HD penuh, turut dikuasakan oleh cip Intel Core generasi ke-6 serta dilengkapi dengan port USB jenis-C. Komputer riba ini menyertakan memori sebanyak 8GB RAM serta menyokong memori dalaman SSD sebesar 512GB. Menampilkan rekaan berasaskan Magnesium Alloy, LG Gram 15 menawarkan masa penggunaan sehingga 7 jam tanpa henti.

Walaupun memfokuskan kepada kenipisan, pihak LG masih menyediakan papan kekunci penuh di samping turut melengkapkannya dengan numpad pada bahagian kanan papan kekunci.


Program Hank’s Home Game Kedua yang Dibintangi oleh Pelakon Terkenal Menyaksikan Jenaka, Lawak dan Persembahan atas Nama Amal di Pokerstars.net

Hank Azaria menarik lebih ramai rakan di sekeliling meja poker untuk keceriaan dan tujuan amal

ONCHAN, Isle of Man, 23 Mac 2021 /PRNewswire/ — Pelakon Hank Azaria kembali ke meja poker dalam talian untuk permainan dari rumah yang menampilkan pelakon terkenal dengan lebih banyak gelak ketawa, dikuasakan oleh PokerStars.net. Program kedua Hank’s Home Game akan menyaksikan Amy Schumer, Jack Black, JK Simmons dan Jason Alexander berentap dengan Hank dan antara satu sama lain, serta Jon Hamm yang kembali untuk mencari lebih banyak dana bagi badan amal pilihannya selepas tewas dalam permainan sulung tersebut.

Untuk melihat Siaran Berita Multimedia, sila klik: https://www.multivu.com/players/uk/8871951-hanks-home-game-sees-jokes-jibes-showdowns-at-pokerstars/

Hank’s Home Game – yang dikuasakan oleh PokerStars.net ialah PokerStars.net Home Game dalam talian yang istimewa yang menampilkan enam orang selebriti berinteraksi dan bersaing antara satu sama lain untuk memenangi bahagian mereka dengan hadiah berjumlah $50,000 sebagai sumbangan kepada badan amal yang menjadi pilihan mereka. Untuk siri permainan dari rumah ini, PokerStars.net telah bekerjasama dengan Edward Charles Foundation untuk mengedarkan dana yang dikumpulkan melalui Hank’s Home Game kepada badan amal pilihan para selebriti. Edward Charles Foundation merupakan penaja fiskal yang membantu pelanggan mengubah semangat dermawan mereka menjadi satu misi yang memberi impak.

Permainan kedua dalam siri Hank’s Home Game yang baharu boleh ditonton di sini.

Hank Azaria yang menjadi hos berkata: “Saya teruja dapat kembali untuk menyertai lagi permainan ini dan melihat lebih banyak hiburan disediakan sementara kami mengumpulkan lebih banyak dana untuk badan amal. Bekerjasama dengan pasukan ini untuk tujuan kebajikan adalah suatu pengalaman yang menarik. Anda tidak tahu apa yang akan berlaku dan saya juga tidak memaksudkannya hanya dengan bermain poker.”

Kent Seton, Ketua Pegawai Eksekutif dan Pengerusi Edward Charles Foundation (sebuah pertubuhan amal awam 501c3 yang terdiri daripada lebih 100 inisiatif amal), berkata: “Pasukan Edward Charles Foundation sangat teruja dapat bekerjasama dengan platform bertaraf dunia, PokerStars.net yang telah tampil ke hadapan untuk tujuan amal dan mengubah dunia dan pasukan Edward Charles Foundation sangat teruja dapat bekerjasama dalam inisiatif Hank’s Home Game yang akan membantu meningkatkan dana amal dan mengubah kehidupan ramai orang.”

Permainan pertama menyaksikan Don Cheadle, Jon Hamm, Michael Ian Black, Josh Charles dan Michael Cera bersaing dengan Hank untuk tujuan yang sangat bermakna. Michael Cera menduduki tempat teratas dan menyumbang sebanyak $20,000 kepada badan amal pilihan beliau, First Responders First yang menyokong keperluan kesihatan dan keselamatan bagi para pekerja penjagaan kesihatan awam.

Hank’s Home Game menyusul selepas rancangan Stars Call for Action pada bulan Mei 2020 yang menyaksikan lebih $1 juta disumbangkan kepada badan amal dan lebih 90 orang selebriti bermain poker bersama-sama. David Costabile telah memenangi pertandingan tersebut dan $100,000 disumbangkan kepada badan amal pilihannya, World Central Kitchen untuk membekalkan makanan kepada mereka yang amat memerlukan.

Home Games PokerStars.net membolehkan anda membawa permainan dari rumah di kawasan anda ke dalam talian supaya anda boleh bermain dengan rakan-rakan dan keluarga di seluruh dunia.

Bermain Secara Percuma di PokerStars.net. Ini bukan laman perjudian dan tidak menyediakan peluang untuk memenangi wang sebenar. Permainan kami adalah untuk individu berumur 18 tahun ke atas dan untuk tujuan hiburan sahaja. Berlatih atau berjaya dalam permainan sosial tidak menandakan kejayaan masa depan dalam perjudian wang yang sebenar.

PokerStars.net dimiliki sepenuhnya oleh Flutter Entertainment plc. (LSE: FLTR; EURONEXT: FLTR).

Bermain Secara Percuma di PokerStars.net. Laman ini tidak menyediakan peluang untuk memenangi wang sebenar. Untuk mereka yang berumur 18 tahun ke atas sahaja. Bermain secara bertanggungjawab.

Bermain secara percuma di PokerStars.net Ini bukan laman perjudian dan tidak menyediakan peluang untuk memenangi wang sebenar. Permainan kami adalah untuk individu berumur 18 tahun ke atas dan untuk tujuan hiburan sahaja. Berlatih atau berjaya dalam permainan sosial tidak menandakan kejayaan masa depan dalam perjudian wang yang sebenar.

Keywords: Computer/Electronics Entertainment Gambling/Casinos Multimedia/Online/Internet Travel Corporate Social Responsibility New products/services MAT (Mature Audience)


[RASMI] 17 Julai 2018, Tarikh Pelancaran OPPO Find X Di Malaysia

Bagi yang menanti kedatangan OPPO Find X di pasaran tempatan, anda boleh menarik nafas lega kerana OPPO Malaysia hari ini telah mengumumkan pelancaran rasmi Find X yang bakal berlangsung pada 17 Julai 2018.

Seperti yang diketahui, OPPO Find X dipadankan skrin penuh bersaiz 6.4-inci OLED dengan resolusi FHD+. Penggambaran dwi-kamera utama 20MP + 16MP dan kamera swafoto 25 MP turut dilengkapi sensor 3D untuk ciri Omoji dan ciri Face Unlock.

Selain dikuasakan oleh pemproses Snapdragon 845, peranti canggih ini diserikan bersama RAM 8GB dan storan sebesar 256GB. Sumber kuasa pula berkapasiti sebesar 3,730mAh yang menyokong pengecasan pantas VOOC.

OPPO Find X dioperasikan sistem antaramuka Color OS berlandaskan Android 8.1 Oreo yang menyokong AI (kecerdasan buatan) untuk lebih efisyen.


vivo Akan Memperkenalkan Telefon Pintar Dengan Skrin Hampir Penuh?

Hari ini kita melihat banyak telefon pintar hadir dengan nisbah skrin 16:9 apabila diputarkan. Bagaimanapun, ia sudah menjadi trend semasa dimana kini ramai pengguna lebih berminat untuk mendapatkan peranti dengan skrin hampir tiada bingkai.

Oleh itu, sejak kebelakangan ini setiap pengeluar telefon pintar berlumba-lumba untuk berada di depan termasuklah vivo. Dikhabarkan, tidak lama lagi mereka juga akan memperkenalkan telefon pintar hampir tiada bingkai kepada pasaran dunia. Anda tidak percaya, lihat gambar dibawah :

Mampukah produk yang seterusnya ini akan menyaingi peranti hampir tiada bingkai lain diluar sana? Kita tunggu sahaja berita dan maklumat lanjut daripada vivo Malaysia.


Waze Kini Paparkan Amaran Kelajuan Ketika Memandu

Dalam kesibukan memandu, kadangkala kita tidak perasan kelajuan kenderaan telah melebihi had laju yang dibenarkan. Lebih-lebih lagi ketika menggunakan aplikasi navigasi pada peranti pintar, terlampau ‘khusyuk’ melihat peta. Ia bukan sahaja salah di sisi undang-undang, malah turut mengundang bahaya buat pengguna jalan raya yang lain. Kini, aplikasi navigasi popular Waze telah memperkenalkan fungsi terbaru, iaitu mengenalpasti had laju pemanduan dan pada masa yang sama membandingkan ia dengan had laju jalan yang dilalui.Sekiranya pemandu melangkaui had laju yang ditetapkan, notifkasi pada aplikasi Waze akan memaparkan amaran anda memandu tidak mengikut had laju yang dibenarkan. Kepada pengguna Waze, anda perlu mengemaskini aplikasi ini bagi menikmati fungsi terbaru ini dan sekali gus membantu menjadi pemandu yang lebih berkhemah di jalan raya.

Selain itu, fungsi ini pastinya memberikan seribu satu kelebihan buat pemandu yang sering ‘ditembak’ oleh kamera speed trap di lebuh raya.


RevBits diiktiraf sebagai 10 Penyedia Penyelesaian Keselamatan Siber terbaik tahun 2021

MINEOLA, New York, 29 Mac 2021 /PRNewswire/ — Vendor penyelesaian perisian keselamatan siber, RevBits hari ini mengumumkan CIO Applications Magazine telah mengiktirafnya sebagai Penyedia Penyelesaian Keselamatan Siber terbaik tahun 2021.

Sebagai sebahagian daripada pengiktirafan syarikat, Ketua Pegawai Teknologi RevBits, Mucteba Celik telah ditemu ramah oleh majalah tersebut untuk membicarakan tentang usaha berterusan terhadap inovasi yang menjadi teras RevBits sejak penubuhannya.

Dalam artikel “Offering a Refreshed Look at Cybersecurity Software and Service” (Menawarkan Penampilan Baharu Dalam Perisian dan Perkhidmatan Keselamatan Siber), Mucteba menjelaskan tentang cabaran dan pencapaian RevBits.

“Mempunyai latar belakang dalam perkhidmatan keselamatan siber untuk organisasi besar, saya telah menggunakan banyak produk keselamatan siber namun agak terkejut apabila melihat kebanyakan produk malah penyelesaian terkemuka di pasaran turut memiliki kelemahan yang besar.”

Meneruskan topik ini, Mucteba menyatakan: “Pada masa kini, kebanyakan syarikat masih bergantung pada gabungan penyelesaian yang berbeza dan tidak berkesan bagi keselamatan siber mereka yang menjadi faktor utama kepada krisis insiden siber global yang berterusan, sangat mahal dan memusnahkan.  Sebahagian besar serangan ini seperti perisian tebusan atau penyamaran halaman boleh dielakkan dengan perlindungan sewajarnya yang disediakan oleh RevBits.”

RevBits ditubuhkan untuk menutup jurang yang dibuka luas oleh produk keselamatan siber utama. Berdasarkan seni bina inovatif dengan beberapa paten A.S., baru-baru ini ia telah melancarkan Cyber Intelligence Platform (CIP) RevBits (Platform Kecerdasan Siber) yang terkenal sebagai Every CISO’s Dream (Impian Setiap Ketua Pegawai Keselamatan Maklumat). Ia menggabungkan rangkaian lengkap modul siber yang merangkumi keselamatan e-mel, keselamatan titik akhir dengan teknologi EDR, PAM dan penipuan dalam satu platform bersepadu yang menjadi ciri utamanya.

Pandangan terpusat bagi komponen paling penting dalam pertahanan siber dengan tindakan modul silang yang menyediakan kecerdasan tindakan masa nyata benar-benar meningkatkan penyelesaian keselamatan siber.

“Saya yakin bahawa pendekatan vendor tunggal yang bersepadu ini akan mengubah cara syarikat melihat keselamatan siber. Alternatif untuk menggunakan pelbagai penyelesaian dari pelbagai vendor adalah jelas tidak berkesan.” Mucteba menyimpulkan.

Tentang RevBitsDitubuhkan pada tahun 2018, RevBits ialah syarikat keselamatan siber komprehensif yang berdedikasi untuk memberikan perlindungan dan perkhidmatan yang unggul kepada pelanggannya. Dengan menawarkan empat alat keselamatan yang canggih dan terdiri daripada sepuluh modul berbeza, RevBits memberikan perlindungan kepada syarikat yang menghadapi ancaman siber paling canggih.

RevBits beribu pejabat di Mineola, New York serta mempunyai pejabat di Princeton, New Jersey, Boston, Massachusetts, Antwerp (Belgium) dan London (England). Untuk maklumat lanjut tentang RevBits, sila layari laman web kami di www.revbits.com.


Pelan Mudah Alih Celcom Untuk Perniagaan Anda

Celcom Axiata Berhad hari ini melancarkan pelan Celcom Business, sebuah pelan mudah alih direka khusus untuk pemilik perniagaan. Pelan ini amat unik kerana pemilik perniagaan diberikan kuasa dan kebebasan untuk mengawal sepenuhnya pelan mudah alih untuk setiap individu di dalam organisasi mereka.

Didatangkan di dalam tiga pakej yang boleh diubahsuai, iaitu Celcom Business S, Celcom Business M dan Celcom Business L dengan setiap satunya disesuaikan bagi pelbagai saiz perniagaan. Pemilik perniagaan boleh melakukan ubah suai pada setiap pakej dengan menambah talian ekstra tanpa had dengan kadar RM70 bagi setiap talian. Talian tambahan akan disertakan sekali dengan 5GB data Internet, panggilan dan SMS tanpa had. Anda perlu mengemukakan dokumen syarikat kepada Celcom untuk proses pendaftaran.

Istimewa buat mereka yang menjadi antara yang terawal di dalam pakej ini. Celcom akan memberikan beberapa pilihan peranti percuma kepada anda.


Laporan Antutu: Peranti Pintar Terbaik Bagi Bulan Ogos 2018

Tahun ini terlalu banyak peranti pintar berlumba-lumba tampil di pasaran Malaysia, mana satu pilihan terbaik sentiasa menjadi persoalan bagi ramai pengguna. Jadi senarai dari Aututu bagi bulan Ogos ini mungkin sedikit sebanyak dapat membantu anda dalam membuat pemilihan.

Tempat pertama diduduki oleh peranti pintar gaming dari Xiaomi iaitu Black Shark dengan skor ujian benchmark 292887, manakala tempat kedua diduduki oleh Meizu 16 Plus yang tidak memasuki pasaran tempatan. Sama juga bagi Smartisan R1 yang tidak diperkenalkan di pasaran tempatan berjaya berada di tempat ketiga, teruskan dengan Vivo NEX, Xiaomi Mi 8 Explorer Edition dan Oppo Find X, OnePlus 6, Samsung Galaxy Note9, Xiaomi Mi 8 dan Xiaomi Mi MIX 2S.


Penyelarasan Harga Baru Honor 7 & Honor 7 Enhanced

Berita baik buat mereka yang berniat untuk mendapatkan peranti Honor ketika ini. Honor Malaysia baru sahaja mengumumkan harga runcit baru bagi model Honor 7 dan Honor 7 Enhanced.

Sebelum ini kedua-dua model dijual pada harga RM 1,399 dan RM 1,499, berikut adalah harga baru selepas diselaraskan:

Peranti dengan harga baru ini akan berkuat kuasa mulai 26 September dan boleh didapatkan melalui VMall dan juga wakil penjual yang sah.


Nokia 6.1 & 6.1 Plus Telah Menerima Kemas Kini Android 9.0 Pie?!

HMD Global hari ini telah mengumumkan bahawa model Nokia 6.1 Plus akan menerima kemas kini Android 9.0 Pie bermula 8 November 2018, sementara Nokia 6.1 pula telahpun mendapat kemas kini Android 9.0 Pie bermula 2 November yang lepas.

Nokia 6.1 dan 6.1 Plus membawakan pengalaman Android 9 Pie tanpa perisian yang tidak diingini, perubahan gaya paparan UI atau proses tersembunyi yang mampu mengurangkan peratusan bateri anda. Ia juga dilengkapi dengan dengan perisian intuitif Google. Apa yang lebih penting, naik taraf berkenaan mengekal ciri-ciri terbaik Android 8.0 Oreo.

Penggunaan Android 9 Pie ini juga menjadikan kedua-dua telefon pintar ini yang paling efisen setakat ini. Perkembangan di dalam ciri-ciri pembelajaran mesin dan AI seperti Adaptive Battery dan Apps Action memastikan penyumberan tenaga dan pemprosesan yang lebih pintar, yang memastikan kecekapan fungsi telefon pintar dapat di capai.


MARii DAN SENGENICS MELANCARKAN ImmuSAFE® – UJIAN COVID-19 MULTI-ANTIGEN, EPITOP KHUSUS DAN KUANTITATIF PERTAMA DI DUNIA

CYBERJAYA, Malaysia, Oct. 10, 2020 /PRNewswire/ — Institut Automotif, Robotik dan IoT Malaysia (MARii) dan Sengenics Sdn. Bhd. telah melancarkan biocip ImmuSAFE COVID+, di ibu pejabat MARii, Cyberjaya.

ImmuSAFE merupakan ujian serologi COVID-19 berasaskan makmal, multi-antigen dan multi-domain pertama di dunia (pemeriksaan serum darah). Ia mengandungi 9 domain protein N dan S daripada SARS-CoV-2, disahkan secara fungsi yang dinyatakan menggunakan teknologi lipatan protein KREX™ milik Sengenics.

Ujian tersebut adalah kuantitatif, yang membolehkan daya pemprosesan penyaringan yang tinggi terhadap sampel COVID-19 untuk diagnosis jangkitan semasa atau sebelumnya. Ini juga termasuk pengiraan dan penyetempatan pengikatan antibodi yang memberikan cara untuk mengenal pasti antibodi berkaitan dengan perlindungan berterusan serta pengukuhan tahap imuniti terhadap jangkitan masa depan. Fungsi-fungsi tersebut menjadikan kit ujian ImmuSAFE unggul untuk aplikasi dalam pembangunan vaksin.

Turut hadir dalam acara itu ialah Dato’ Madani Sahari, CEO MARii dan Dr. Arif Anwar, CEO Sengenics.

ImmuSAFE mempunyai kepekaan dan kespesifikan 100% serta disahkan oleh Institut Penyelidikan Perubatan (IMR), sebuah agensi di bawah Kementerian Kesihatan (MOH). Ujian yang dilakukan ke atas 5,000 sampel sepanjang fasa pembangunan menunjukkan bahawa keputusan boleh diperoleh dalam beberapa jam.

Pusat ujian COVID-19 boleh dibangunkan dengan kemudahan sedia ada yang menawarkan penyelesaian untuk organisasi yang bergantung pada pengetahuan tentang jangkitan dalam masa sebenar – seperti sektor penerbangan, logistik, pelancongan dan pembuatan.

MARii juga telah membangunkan ImmuSAFE Tracker, satu aplikasi dengan keupayaan pengesanan kontak (contact tracing) pintar untuk mengesan pergerakan dan maklumat pengesanan kontak, termasuk log pekerja, maklumat rantaian bekalan dan penguatkuasaan Prosedur Operasi Standard (SOP) perniagaan dalam masa sebenar. Analisis data raya akan membolehkan pemodelan ramalan dan simulasi corak penularan wabak COVID-19.

Dato’ Madani menjelaskan bahawa aplikasi tersebut dihasilkan daripada pengalaman luas MARii dalam pembangunan platform digital, termasuk pembangunan COVID-19 Intelligent Management System (CIMS), sistem yang digunakan untuk mengesan dan mendaftarkan syarikat yang beroperasi semasa Perintah Kawalan Pergerakan Pemulihan (PKPP).

“Pelancaran Kit Ujian ImmuSAFE dan ImmuSAFE Tracker memberikan satu penyelesaian lengkap untuk mengetahui dengan cepat, meramal dan memahami corak jangkitan dengan lebih baik”, akhiri beliau.

Institut Automotif Robotik dan IoT Malaysia (MARii) bertindak untuk memacu perkembangan sistem-sistem pintar melalui aplikasi teknologi digital dengan fokus kepada analisis data raya dan kecerdasan buatan, termasuk ekosistem automotif dan mobiliti terhubung.

Sengenics ialah syarikat Proteomik Fungsian yang memanfaatkan teknologi KREX™ mereka yang dipatenkan untuk menemui penunjuk biopenanda autoantibodi bagi meramalkan tindak balas ubat dan kesan sampingan teruk yang berkaitan dengan imun (irAEs).

Keywords: Computer/Electronics Multimedia/Online/Internet Licensing/marketing agreements Data Analytics


Maxis IoT Challenge 2020 Terus Pupuk Inovasi Perniagaan IoT & 5G Tempatan

Setelah berbulan-bulan bakat-bakat yang inovatif di seluruh Malaysia bekerja keras diikuti dengan pembentangan prototaip penyelesaian oleh finalis kepada panel hakim, tiga pasukan teratas Maxis IoT Challenge 2020 telah diumumkan! Selain daripada hadiah wang tunai, para pemenang juga berpeluang untuk menjadi antara pemaju pertama untuk mencuba dan mengkomersialkan penyelesaian 5G mereka di sekitar pengalaman runcit yang imersif dan keselamatan perbandaran, dan seterusnya membantu mempercepatkan pelancaran penyelesaian tersebut ke pasaran.

Dilancarkan pada 4 September dengan tema, Transforming Industry Challenges Today to Business Opportunities Tomorrow, edisi kedua pentandingan ini adalah sebahagian daripada kerjasama berterusan Maxis dengan Perbadanan Ekonomi Digital Malaysia (MDEC) dan kolaborator industri untuk mempromosikan pembangunan ekosistem IoT penyelesaian 5G, seterusnya memacu ekonomi digital negara. Ini juga merupakan salah satu daripada inisiatif pelbagai Maxis dengan MDEC untuk memupuk inovasi di kalangan semua rakyat Malaysia dan mendorong komuniti firma baru di negara ini.

Di samping itu, dua pasukan finalis – Virtual X dan KMSB – turut dinobatkan sebagai Aplikasi yang Dibangunkan Terbaik dengan hadiah wang tunai RM1,000 setiap satu, dan satu peranti Microsoft Surface Pro 7, ditaja oleh Microsoft. Sementara itu, untuk menghargai penyertaan mereka, 13 pasukan finalis masing-masing menerima dua pelan Maxis Postpaid 98 (mereka juga boleh memilih pelan perniagaan) dengan langganan percuma selama 12 bulan untuk kedua-duanya.

Menjelang Hari Pembentangan pada bulan Oktober, para finalis memulakan sesi bengkel yang mencabar untuk menambahbaikkan lagi cadangan penyelesaian mereka dengan konsep penggunaan seni bina menggunakan 5G. Mereka kemudian menyampaikan idea dan prototaip mereka kepada panel hakim industri dari MDEC, Gamuda Land, Proton, PETRONAS TipTop dan Maxis.

Memanfaatkan platform Komunikasi Bersatu Maxis (UC), keseluruhan kempen – dari bengkel hingga Hari Pembentangan – dijalankan secara maya, yang membolehkan para peserta, kolaborator industri dan hakim untuk saling berhubung dari jauh.


HONOR MagicBook 2019 Turut Diperkenal – Dijual Pada Harga RM2992

Ini juga merupakan salah satu komputer riba yang telah dirasmikan sebentar tadi. HONOR MagicBook 2019 yang mana ia mula dijual pada harga RMB4999(kira-kira RM2992).

Pastinya komputer riba ini mempamerkan prestasi yang sangat baik. Komputer riba ini tampil dengan skrin bersaiz 14.

Peranti ini hadir dengan Intel Core i5 generasi ke-8 dan disertakan dengan NVIDIA GeForce MX250.

Baterinya juga dikhabarkan mampu bertahan lama iaitu sehingga 15 jam iaitu 57.4WH.

Menariknya lagi, komputer riba ini menyokong fungsi penghantaran 2.0 Magic-link, anda boleh merakam skrin, memindahkan fail, memindahkan foto, memotong, dan sebagainya.

Sistem penyejukkan juga adalah sangat baik apabila ia dihadirkan dengan teknologi penyejukkan volum udara yang besar di bahagian bawah komputer.

harganya sangat menarik. Bagi MagicBook 2019, ia bakal dijual pada harga RMB4999(kira-kira RM2992).


Nokia 6.1 Plus, Nokia 5.1 Plus Kini Dilancarkan Secara Rasmi Di Malaysia

HMD Global yang merupakan pengeluar telefon berjenama Nokia hari ini secara rasminya telah melancarkan dua peranti pintar terbaru mereka iaitu Nokia 6.1 Plus dan Nokia 5.1 Plus untuk pasaran tempatan. Kedua-dua peranti pintar ini hadir dengan pelbagai spesifikasi terkini selain turut menyertakan rekaan skrin bertakuk.

Nokia 6.1 Plus ini hadir dengan skrin paparan Full HD+ berukuran 5.8-inci dilengkapi dengan Corning Gorilla Glass . Bagi memastikan telefon sentiasa lancar dan stabil, sistem operasinya menggunakan Android Oreo dan peranti ini dijana oleh cip pemproses Snapdragon 636.

Kuasa dalamannya disertakan memori sebesar 4GB RAM dan 64GB storan dalaman yang mampu menyokong kad microSD sehingga 400GB. Melengkapkan peranti pintar ini juga adalah bateri berkapasiti 3,060mAh yang menyokong teknologi pengecasan pantas melalui port USB Type-C.

Kemampuan kamera utama pula ialah 16MP + 5MP manakala kamera swafotonya pula sebesar 16 Megapiksel. Terdapat sokongan teknologi AI ditemui pada bahagian kamera bagi menghasilkan rakaman yang lebih cantik berbanding biasa. Selain itu ia juga membawa beberapa fungsi menarik lain antaranya seperti Live Bokeh dan AR Stickers.

Nokia 5.1 Plus hadir dengan rekaan takuk lebih lebar berbanding Nokia 6.1 Plus. Ia menggunakan skrin bersaiz 5.8 inci dengan paparan HD+ dan hadir pada rekaan nisbah paparan 19:9. Ia beroperasi menggunakan Android Oreo di samping menyokong pemproses MediaTek Helio P60 dan juga sambungan Bluetooth 4.2.

Peranti ini dibekalkan dengan memori dalaman sebesar 3GB dipadankan bersama storan seluas 32GB yang turut mampu menyokong kad microSD sehingga 400GB. Selain itu, perkakasan dalaman peranti ini juga didatangkan dengan kapasiti bateri yang sama besar dengan Nokia 6.1 Plus iaitu 3,060mAh.

Melengkapkan ciri-ciri Nokia 5.1 Plus, peranti ini hadir dengan kamera utama konfigurasi 13MP + 5MP dan kamera hadapan pula beresolusi 8 Megapiksel. Peranti ini turut menawarkan beberapa fungsi menarik seperti Nokia 6.1 Plus antaranya seperti Dual-Sight Mode, Live Bokeh, dan AR Stickers bagi menghasilkan gambar yang lebih cantik.

Apa yang lebih menariknya lagi adalah pihak HMD Global memaklumkan kedua-dua peranti berkenaan bersedia untuk menerima kemaskini Android Pie tidak lama lagi.

Nokia 6.1 Plus kini dijual pada harga RM 1,149 bermula 26 September 2018 dan 2,500 pembeli terawal bakal menerima penawaran hadiah menarik bernilai sehingga RM300 termasuk kamera aksi, pelindung skrin kaca tahan pecah dan sarung silikon.

Seterusnya, Nokia 5.1 Plus pula boleh didapati bermula pertengahan Oktober 2018 namun maklumat mengenai harga jualan peranti tersebut di pasaran tempatan masih belum diumumkan oleh pihak HMD Global.


TikTok Perkenal Penapis Komen, Elak Pengguna Guna Perkataan Kesat Dan Lucah

TikTok pastinya dapat mendekatkan lagi hubungan silaturahim sesama manusia dan ia mampu memberikan impak yang sangat besar dalam kehidupan seharian khususnya dengan kuasa penularan yang dimiliki oleh aplikasi ini. Pelbagai video yang mencuit hati serta kreatif dapat dilihat.

Disebalik keseronokan menggunakan aplikasi ini, terdapat segelintir masyarakat yang sering meninggalkan komen-komen yang kesat yang dilihat menjadi virus dalam aplikasi ini.

Justeru, pihak Tik Tok telah mengumumkan bahawa aplikasi tersebut akan disokong oleh penapis ruangan komen dalam bahasa Inggeris dan Melayu. Lantas komen yang negatif seperti berbaur lucah, kesat dan menyakitkan hati boleh ditapis oleh pengguna sendiri . Pengguna perlu menaip perkataan yang ingin di tapis dan mereka boleh menaip sehingga 30 frasa.

Sokongan penapis ini dilakukan adalah sebahagian daripada kempen #BetterMeBetterInternet dengan kerjasama P.S. The Children Malaysia, Majlis Kebajikan Kanak-Kanak Malaysia dan Yayasan Generasi Gemilang bagi kesedaran atas talian.


Apple Special Events – Bakal Memperlihatkan iPad Pro & MacBook Terbaru Pada 30 Oktober

Seperti ramai yang ketahui, Apple Special Events adalah acara tahunan yang semua peminat gajet tidak akan terlepas setiap kali ia dilancarkan. Menurut laman rasmi Apple, acara tahunan ini bakal dilancarkan pada 30 Oktober waktu Malaysia 10 malam.

Walaupun setakat rekaan logo Apple yang berwarna-warni dipaparkan tanpa sebarang informasi terkini, namun boleh dipercayai bahawa iPad Pro dan MacBook baharu yang akan diperkenalkan setelah iPhone XS, XS Max dan XR serta Apple Watch Series 4 rasmi.

Adakah iPad Pro baharu juga akan menggunakan rekaan bezel nipis serta tiada lagi butang Home? Adakah MacBook baharu akan menggunakan paparan Retina pada harga yang lebih “mesra”? Sama-sama kita nantikan pada 30 Oktober ini.


realme Pecah Rekod Pada Jualan 9.9!!!

Satu lagi pencapaian mengagumkan bagi realme aapabila ketika lazada 9.9, realme 6 (4GB RAM + 128GB ROM) mencatat rekod telefon pintar model 90Hz nombor 1 dalam terma penjualan dan keuntungan dan Dalam masa 5 minit juga, peranti ini habis terjual dalam masa 5 minit.

Sementara model AIoT, realme Buds Air mencatat No 1 bagi jualan TWS terbaik (bagi harga RM199-RM299).

Tahniah diucapkan kepada realme!! Teruskan memacu ke hadapan!!


Ketua Pegawai Eksekutif Perfect World Dr. Robert H. Xiao: Penggunaan Kandungan bakal Berubah secara Dramatik Ekoran 5G

SHANGHAI, 5 Ogos 2020 /PRNewswire/ — Tanggal 30 Julai, Dr. Robert H. Xiao, Ketua Pegawai Eksekutif Perfect World, menyampaikan ucapan dasar di Kongres Hiburan Digital China (CDEC) 2020, membincangkan mengenai perubahan yang dibawa oleh 5G kepada industri budaya serta kreatif digital dan terutamanya, kepada permainan.

Dr. Xiao menjelaskan bahawa transformasi digital dalam industri permainan merupakan trend semasa, manakala 5G ialah lanjutan teknikal baharu dan asas untuk tahap pertumbuhan yang seterusnya dalam industri ini. Penggunaan kandungan akan berubah dengan dramatik ekoran kemungkinan imaginatif yang dibawa oleh 5G. Memetik satu contoh, teknologi baharu seperti 5G+AI dan VR/AR akan menggalakkan perubahan disruptif dalam saluran dan senario budaya tradisional dan komunikasi hiburan, mencetuskan jangkaan baharu dari segi kandungan dan pengalaman, mempromosikan lagi inovasi dalam integrasi teknologi dan kandungan selain pendigitan dan intelligentization saluran serta senario ini, sekali gus mendorong pengalaman penggunaan yang baharu.

Dr. Robert H. Xiao mengambil e-sukan sebagai satu contoh, menyatakan pandangan bahawa dengan 5G, seiring dengan pengkomputeran awan dan teknologi realiti maya yang semakin matang, penyertaan dan model perniagaan e-sukan pada masa akan datang akan menjadi “hiperinteraktif”. Menerusi peranti boleh pakai, audiens dapat mengambil bahagian secara langsung dalam pertandingan ini malah berinteraksi dengan peserta dalam suasana pertandingan pada masa sebenar. Ini akan menjadi pendekatan baharu yang benar-benar inovatif apabila dibandingkan dengan bagaimana seseorang mendekati sukan tradisional. Lantaran itu, aplikasi percubaan teknologi baharu dalam e-sukan akan mengaktifkan dan memupuk lagi pembangunan teknologi yang malah lebih baharu, memecah model perniagaan e-sukan semasa.

Di samping itu, kemungkinan untuk media baharu dan aplikasi lain lantaran popularisasi 5G akan mengalihkan perhatian pengguna sepenuhnya daripada luar talian ke dalam talian. Xiao berkata bahawa perniagaan perlu mencari cara baharu untuk berinteraksi dengan pengguna manakala gelombang idea kreatif berkisarkan teknologi digital baharu akan mencetuskan pelbagai pendekatan serba baharu untuk berinteraksi secara mendalam dengan pengguna, menampilkan ke hadapan kekuatan penting yang memperkasa transformasi industri ini.

Keywords: Electronics Gaming Computer/Electronics Entertainment Multimedia/Online/Internet Trade show news


OPPO Reno Bakal Masuk Pasaran Tempatan Tidak Lama Lagi!

OPPO hari ini membawa berita gembira buat peminat setianya apabila mengumumkan bahawa pewaris baru mereka iaitu siri OPPO Reno bakal di bawa masuk ke pasaran tempatan tidak lama lagi!

Perkara ini didedah oleh pihak OPPO sendiri menerusi sebuah kenyataan media. Paling menarik perhatian, penggunaan perkataan “siri OPPO Reno” seolah-olah memberi bayangan OPPO bakal hadir dengan lebih daripada satu versi untuk model tersebut.

Walau bagaimanapun, pihak OPPO masih berteka teki mengenai tarikh rasmi dan ketersediaan model tersebut untuk pasaran Malaysia. Stay tuned bersama eRing untuk lebih info terkini!


MWC 2018 : Nokia 7 Plus Peranti Pertengahan Dengan Skrin 6” Dan 3 Kamera Zeiss

Seiring pelancaran Nokia 8 Sirocco dan Nokia 8110 4G, HMD Global yang memiliki Nokia turut memperkenalkan Nokia 7 Plus kepada pengunjung di acara MWC 2018 di Barcelona. Artikel mengenai Nokia 7 Plus pernah kami bawakan sebelum ini menunjukkan beberapa gambar yang tertiris. Kini ia dilancarkan secara rasmi.

Nokia 7 Plus adalah telefon pintar kelas-pertengahan dengan nisbah skrin 18:9 juga yang pertama menggunakan cip pemproses Snapdragon 660. Ia hadir bersama paparan IPS LCD 6-inci HD penuh+ dengan tahap keterangan mencecah 500nits.

Kerangka badan peranti ini diperbuat daripada bahan berasaskan logam, malah dengan 6 lapisan warna ia tampak seperti peranti yang menggunakan panel gelas. Jadi, dengan kemasan yang dihasilkan peranti ini sangat selesa dipegang disamping jalur antena juga tidak kelihatan.

Pada bahagian penggambaran, peranti ini menggabungkan dua lensa kamera iaitu 12 MP dengan aperture f/1.75 dan 12 MP telefoto 2x zum bersama aperture f/2.6. Kamera depan pula, 5 Megapiksel lensa sudut-lebar dibantu aperture f/2.0. Kesemua sensor kamera menggunakan jenama Zeiss.

Peranti ini dikuasakan cip pemproses Snapdragon 660, RAM sebesar 4GB, dan storan sebanyak 64GB yang menyokong kad microSD.

Nokia 7 Plus akan dipasarkan bermula April depan pada harga €399 (RM1,919) dengan dua varian satu-SIM dan dwi-SIM.


Kemaskini Android Pie Pada Nokia 8 Kini Sudah Tersedia

Sebelum ini, HMD Global pernah berjanji bagi menawarkan kemas kini Android Pie untuk Nokia 8 pada November. Namun, kemas kini tersebut terpaksa ditunda atas sebab tertentu yang tidak dapat dielakkan.

Penantian kini telah berakhir apabila HMD Global secara rasminya mengumumkan bahawa kemas kini Android Pie untuk Nokia 8 kini sudah tersedia! Perkara tersebut disahkan oleh Ketua Pegawai Produk HMD Global iaitu Juho Sarvikas melalui laman Twitter miliknya semalam.

Enjoy the festivities with another fresh piece of 🥧 from us – this time on Nokia 8! Phased roll out of #Android 9 Pie for #Nokia8 starts today.

— Juho Sarvikas (@sarvikas) December 19, 2018

Pun begitu, kemas kini tersebut dilihat tidak dinyatakan secara terperinci dan ketersediaan mungkin diberikan secara berperingkat. Anda dah dapat ke?


Neffos Bakal Pamer Telefon Pintar Terbaharu Neffos X20 Dan X20 Pro Di MWC2019

Neffos yang merupakan Sub jenama TP-Link bagi telefon pintar bakal mempamerkan telefon pintar keluaran mereka Neffos X20 dan X20 Pro pada Mobile World Congress 2019 (MWC 2019) yang berlangsung Barcelona, Sepanyol pada 25 Februari.

Buat julung kalinya, mereka juga akan memperlihatkan Neffos X20 dan X20 Pro. Dijangka model ini akan menjengah pasaran pada Jun bersama-sama perisian NFUI 9.0 yang berdasarkan sistem operasi Android 9.0 Pie yang belum dirasmikan lagi. Kedua-dua peranti tersebut disertakan dengan takuk paparan dewdrop.

Neffos X20 akan tersedia dalam warna hitam, biru, merah dan Aurora Purple sementara Neffos X20 Pro akan ditawarkan dengan warna Obsidian Black, Sapphire Blue, Malachite Green dan Sunset Purple.

Kedua-dua peranti ini disertakan dengan paparan skrin 6.26 inci dengan nisbah aspek 19:9. Disertakan sekali dengan 4GB RAM dan storan sehingga 128GB. Turut tersedia kapasiti bateri sebanyak 4100mAh. Dari aspek kamera pula, X20 dan X20 Pro menggunakan kamera 13MP dan 5MP di bahagian belakang.

Dalam pada itu, mereka juga akan mempamerkan beberapa peranti lain. Neffos X9 Disertakan dengan paparan sesentuh FullView yang bersaiz 5.99 inci dan disertakan dengan bezel nipis. Turut disertakan dengan dwi-kamera pada bahagian belakang dengan 13MP dan 5MP sensor yang boleh menghasilkan rakaman potret yang berkualiti.

Dalam pada itu Neffos C9 dan C9A, disertakan dengan paparan HD+ dengan saiz 5.99 inci dan 5.45 inci. Peranti-peranti ini turut disertakan dengan sensor pengecaman cap jari dan pengecaman wajah. Dikuasakan dengan teknologi AI pasti melaksanakan pengecaman wajah dengan lebih tepat.

Bagi mendapatkan maklumat, sila layari laman sesawang Neffos atau ikuti Neffos di Facebook, Instagram dan Twitter.


Pengguna Prabayar Atas Nama Individu Lain Akan Disekat – Arahan Terbaru SKMM

Boleh dikatakan setiap hari kita menerima mesej tidak berfaedah daripada nombor tidak dikenali. Kebanyakan teks mesej mengajak pengguna untuk menekan sesuatu pautan ataupun menawarkan peraduan berupa hadiah. Dalam masa sama, data dan privasi pengguna berisiko dicuri untuk tujuan tertentu. Ada pula yang mendakwa, wang simpanan boleh hilang dalam sekelip mata.

Hari ini Suruhanjaya Komunikasi dan Multimedia Malaysia (SKMM) mengeluarkan arahan supaya nombor prabayar yang tidak didaftar dengan betul akan dipadam daripada sistem telekomunikasi. Hal ini sedikit sebanyak dapat membasmi kes penipuan atas talian yang semakin merunsing di kalangan pengguna telefon pintar di seluruh Malaysia.

Menurut kajian, sebanyak 46 juta telefon pintar aktif di Malaysia, 69.5% atau 32 juta daripadanya adalah pengguna prabayar. Dalam kaji selidik SKMM pula, ramai diantara jumlah prabayar tersebut tidak didaftar secara sah atau identiti tidak sepadan dengan pengguna – ini bermaksud pengguna prabayar menggunakan nama individu lain untuk mendaftar kad SIM yang dibeli.

Melalui kenyataan Ketua Pegawai Keselamatan Rangkaian SKMM, Zulkarnain Mohd Yasin berkata menjelang awal tahun depan sebanyak 1.6 juta pengguna prabayar akan disekat daripada menggunakan talian kecuali mereka tampil mengesahkan pendaftaran menggunakan identiti sebenar.

Dengan adanya langkah pencegahan ini, tidak lama lagi pengguna di Malaysia tidak lagi dihantui penipu-penipu siber.


U Mobile Membuka Stor Flagship Yang Pertama Di Berjaya Times Square

U Mobile sebuah syarikat telco yang sedang berkembang pesat baru sahaja merasmikan sebuah kedai utama di Berjaya Times Square, Kuala Lumpur hari ini. Kedai utama yang pertama dibuka di Malaysia ini menawarkan pelbagai kemudahan serta perkhidmatan penuh kepada pelanggan baru dan sedia ada.

Kedudukan yang terletak di aras bawah (Groud floor) pusat membeli-belah ini bukan sahaja menawarkan pengalaman membeli tanpa kaunter malah produk dan servis yang ditawarkan juga mendapat pengiktirafan daripada Apple sendiri. Selain itu, di tingkat atas (1st floor), U Mobile juga menyediakan pusat kaunter pertanyaan dan pembayaran berkenaan dengan bil. Sementara, bilangan kaunter dan kakitangan yang ramai juga dapat memberikan perkhidmatan yang cekap dan pantas kepada pelanggan.

Menurut Ketua Pegawai Pemasaran U Mobile, Jasmine Lee, pihaknya telah menambah satu lagi konsert di dalam kalendar Unlimited Groove  yang menampilkan penyanyi terkenal K-Pop, G-Dragon. Persembahan ini akan diadakan pada 17 September depan di Stadium Merdeka, Kuala Lumpur. Dalam masa yang sama, U Mobile juga akan menganjurkan satu peraduan kepada pelanggan di laman Instagram bulan hadapan.

Dalam ujarnya lagi, Jasmine menyatakan U Mobile sudah menjalani proses menaik taraf gelombang rangkaian mereka kepada spektrum 900MHz dan 1800MHz yang boleh dinikmati sekarang selari dengan permintaan kerajaan pada tahun lepas.


Nokia 2.4 Bakal Dilancarkan Di Pasaran Tempatan Tidak Lama Lagi!! – Hadir Dengan Pemproses Helio P22!

Ada sesuatu yang menarik apabila dikhabarkan apabila Nokia 2.4 bakal dilancarkan tidak lama lagi.

Dikatakan peranti ini bakal tampil dengan skrin 6.5″ HD+. Ia turut dikuasakan oleh Helio P22 dan dipadanakan dengan RAM sebesar 3GB + Storan 64GB.

Daripada aspek kamera pula, ia hadir dengan dwikamera iaitu 13MP + 2MP dan kamera hadapan 5MP. Kapasiti bateri pula adalah 4500mAh.

Belum lagi diketahui tarikh pelancaran peranti ini. Jadi sama-sama kita nantikan!!


Wiko Y60 Tiba Di Malaysia – Berharga RM269 & Ketersediaan Bermula Sekarang

Wiko Malaysia kini hadir dengan pewaris baru iaitu Wiko Y60 yang mana dilihat membawa penawaran pada harga sangat mampu milik. Menariknya mengenai Y60 adalah ia menggunakan sistem operasi Android 9 Pie Go Edition.

Y60 hadir dengan paparan berukuran 5.45″ bersama resolusi 960×480 piksel – tiada sebarang takuk disertakan. Ia dijana oleh cip MediaTek MT6739 bersama memori 1GB RAM + 16GB ROM (terdapat sokongan kad mikro SD sehingga 128GB).

Melengkapinya, kamera utama 5MP, kamera swafoto 5MP dan bateri berkapasiti 2,500 mAh. Selain itu, peranti ini turut menyokong rangkaian 4G melalui dua slot kad – satu mikro SIM dan satu nano SIM

Tersedia dalam tiga warna menarik iaitu gradient dark blue, gradient bleen dan gold, Y60 ditawarkan pada harga RM269 – didatangkan dengan jaminan selama satu tahun dan jaminan pertukaran “1-to-1 ” dalam tempoh 120 hari daripada tarikh pembelian.

Bagi yang berminat, ketersediaan bermula SEKARANG dan boleh memilikinya di kedai konsep Wiko yang sah di seluruh Malaysia. Wiko turut menyediakan hadiah eksklusif percuma untuk setiap pembelian Y60 (Terhad sehingga 21 Mei 2019).


Metegrity Melantik Suresh Bheema sebagai Naib Presiden Kanan – Rantau Asia Pasifik

SINGAPURA, 18 September, 2020 /PRNewswire/ — Metegrity, sebuah penyedia penyelesaian perisian kualiti dan pengurusan integriti aset (AIM) yang dipercayai secara global, dengan bangganya mengumumkan pelantikan Suresh Bheema sebagai Timbalan Presiden Kanan untuk Wilayah Asia Pasifik, yang bertempat di ibu pejabat Rantau Asia Pasifik yang baru ditubuhkan di Singapura.

Sebelum ini, Naib Presiden Kanan ABS Group Inc. untuk Rantau Asia Pasifik, Suresh Bheema mempunyai Ijazah dalam Pengurusan Kejuruteraan dan M.B.A dalam Perniagaan Antarabangsa dari Sekolah Perniagaan Nanyang dan juga menghadiri Program Pengurusan Lanjutan di Sekolah Perniagaan Wharton, University of Pennsylvania dan mempunyai lebih daripada 30 tahun pengalaman dalam memberikan perkhidmatan teknikal dalam aspek keselamatan, kualiti, integriti dan kebolehpercayaan kepada Industri Minyak & Gas, Laut & Luar Pesisir, Tenaga, Penapisan & Petrokimia di seluruh Rantau Asia Pasifik.

Bertempat di Singapura, Suresh Bheema menghabiskan lebih daripada 25 tahun dalam ABS Group dengan memegang pelbagai peranan bagi tanggungjawab yang semakin meningkat dan memacu Rantau Asia Pasifik dan telah membina hubungan yang boleh dipercayai dengan pelanggan dan pemegang saham serta mengembangkan perniagaan di rantau tersebut dengan berjaya selama beberapa tahun.

Martin Fingerhut, COO bagi Metegrity berkata, “Kami melihat bahawa Rantau Asia Pasifik mempunyai potensi pertumbuhan yang tertinggi untuk Penyelesaian Pengurusan Integriti Aset serta Suresh Bheema dengan pemahaman mendalamnya tentang perniagaan di Rantau Asia Pasifik akan mendorong pertumbuhan produk dan perkhidmatan Metegrity di rantau tersebut.”

“Saya berasa teruja untuk menyertai Metegrity, yang mempunyai beberapa Penyelesaian Perisian Pengurusan Integriti Aset yang unik yang boleh membantu pelanggan untuk menguruskan Integriti Aset mereka, menentukan kos dengan efisien dan dengan itu meningkatkan masa operasi, keselamatan dan mencapai kepatuhan kawal selia serta akhirnya meningkatkan pulangan ke atas pelaburan mereka.

“Terdapat permintaan terpendam untuk Penyelesaian Pengurusan Integriti Aset di rantau Asia Pasifik dan hampir dengan pasaran yang boleh memberikan banyak manfaat kepada pelanggan.”

Tentang MetegrityMetegrity ialah penyedia terkemuka di pasaran bagi penyelesaian perisian kualiti & pengurusan integriti aset yang komprehensif. Dipuji kerana kelajuan pengaturan kedudukan yang tiada bandingan, produk kami juga sangat boleh dikonfigurasikan – yang membolehkan pakar kami menyesuaikannya secara strategik dengan amalan perniagaan anda. Dengan lebih daripada 25 tahun dalam industri, kami dengan bangganya memberikan perkhidmatan kepada organisasi global yang tertinggi dalam Industri Minyak & Gas, Talian Paip & Kimia. Bagi maklumat lanjut, layari www.metegrity.com.

Keywords: Banking/Financial Service Computer Software Computer/Electronics Machinery Mining/Metals Oil/Energy Utilities Personnel announcements


Pebble Mengurangkan 25% Tenaga Kerja

Pebble, sebuah syarikat startup dari Kickstarter paling berjaya dilaporkan telah menamatkan servis 25% tenaga kerja mereka. Langkah yang diambil bagi menjimatkan kos operasi itu melibatkan 40 pekerja mereka dan menurut Eric Migicovsky (CEO Pebble) mereka terpaksa berbuat demikian bagi menjaga kestabilan syarikat pada masa hadapan.

Eric Migicovsky berkata Pebble masih mempunyai struktur kewangan yang kukuh, namun dengan tren pengeluaran smartwatch dan keadaan ekonomi ketika ini, mereka perlu mengambil langkah berjaga-jaga demi kepentingan syarikat. Menurut beliau mahu Pebble meletakkan fokus yang lebih kepada fungsi kesihatan dan kecergasan memandangkan majoriti pengguna wearable amat mementingkan fungsi tersebut.